title: Suomen presidentinvaali 2018

text: Jo ennen Vanhasen ilmoitusta keskustan mahdollisena presidenttiehdokkaana oli pidetty jotakuta keskustalaisista pääministereistä: Vanhasta, Anneli Jäätteenmäkeä, Esko Ahoa tai Juha Sipilää, tai elinkeinoministeri Olli Rehniä. Tammikuun 2016 IS-tutkimuksen mukaan puolueen puheenjohtaja, pääministeri Juha Sipilä olisi 21 % kannatuksella toiseksi suosituin ehdokas, mikäli istuva presidentti Sauli Niinistö ei asetu ehdolle. Sipilä kuitenkin kieltäytyi ehdokkuudesta. Myös vuoden 2012 presidenttiehdokas, keskustan kunniapuheenjohtaja Paavo Väyrynen kieltäytyi ja ilmoitti tukevansa Sauli Niinistöä, mutta pyrki myöhemmin ehdokkaaksi valitsijayhdistyksen kautta. Jäätteenmäkeä keskustan puoluejohto oli pyytänyt ehdokkaaksi jo vuoden 2012 vaaleihin, mistä Jäätteenmäki tuolloinkin kieltäytyi. Vuoden 2018 vaaleja Euroopan parlamentin varapuhemiehenä toimiva Jäätteenmäki kommentoi maaliskuussa 2016 sanomalla, ettei presidenttiys ole hänen ”esityslistallaan”. Olli Rehn kieltäytyi ehdokkuudesta toukokuussa 2016. Juha Sipilä kieltäytyi ehdokkuudesta maaliskuussa 2016.


title: Suomen presidentinvaali 2018

text: Vanhanen nimitettiin keskustan presidenttiehdokkaaksi puoluekokouksessa Seinäjoella sunnuntaina 12. kesäkuuta 2016 ilman vastaehdokkaita.


title: Suomen presidentinvaali 2018

text: Kokoomuksen ehdokkaana edellisissä vaaleissä ensimmäiselle kaudelleen valittu istuva tasavallan presidentti Sauli Niinistö sanoi helmikuussa 2015, että ilmoittaa mahdollisista jatkoaikeistaan noin vuosi ennen vaaleja. "Iltalehden" joulukuussa 2015 teettämän kyselyn mukaan 71 % äänestysikäisistä suomalaisista haluaisi Niinistön asettuvan uudelleen ehdolle. Tammikuun 2016 IS-tutkimuksen mukaan Niinistö saisi 65 % äänistä, mikäli asettuu ehdolle. Mikäli Niinistö ei olisi asettunut ehdolle, suosituin kokoomuslainen IS:n tutkimuksessa olisi ollut kyselyn tekoajankohtana puolueen puheenjohtajana ja valtiovarainministerinä toiminut Alexander Stubb, joka olisi saanut 9 % äänistä. Niinistö pyrki ensimmäiselle kaudelle kokoomuksen ehdokkaana.


title: Suomen presidentinvaali 2018

text: Niinistö ilmoitti maanantaina 29. toukokuuta 2017 pyrkivänsä presidenttiehdokkaaksi valitsijayhdistyksen kautta. Suomi 2024 -nimisen kampanjayhdistyksen tuli kerätä vähintään 20 000 kannattajakorttia ehdokkuutta varten. Kannattajakorttien keruu aloitettiin virallisesti sunnuntaina 4. kesäkuuta.


title: Suomen presidentinvaali 2018

text: Kannattajakortteja kerättiin muun muassa kesätapahtumissa sekä pysyvissä keräyspisteissä, joita perustettiin eri puolille Suomea sekä ulkomaille muun muassa Fuengirolaan. Korttienkeruukampanja käytti mainoslauseenaan ”Minä rakastan tätä maata” -lausetta, jonka Niinistö lausui ehdokkaaksi ilmoittautuessaan 29. toukokuuta 2017. Kortteja kerättiin elokuun viimeiseen viikonloppuun asti, jonka jälkeen ne koottiin ja laskettiin. "Suomen Kuvalehden" toimittaja Salla Vuorikoski arvioi elokuun puolessavälissä, että 20 000 kannattajakorttia on ”todennäköisesti ollut kasassa jo hyvän aikaa”. Sauli Niinistön kampanja julkaisi 25. syyskuuta kannattajakorttien lukumäärän, joka on yhteensä 156 000.


title: Suomen presidentinvaali 2018

text: Kun Niinistö oli ilmoittanut aikeistaan asettua valitsijayhdistyksen ehdokkaaksi, kokoomuksen puheenjohtaja Petteri Orpo ilmoitti, että kokoomus asettuu tukemaan Niinistöä ylimääräisessä puoluekokouksessa tai puoluevaltuustossa syksyyn mennessä. Kokoomus ei virallisesti rahoita Niinistöä tukevaa liikettä, mutta tukee sitä käytännössä: kunnallisjärjestöt ovat esimerkiksi maksaneet kannattajakorttien kerääjien telttapaikkoja. Niinistö nimettiin kokoomuksen viralliseksi presidenttiehdokkaaksi 28. lokakuuta.


title: Suomen presidentinvaali 2018

text: Kristillisdemokraattien presidenttiehdokkaaksi arveltiin etukäteen etenkin puolueen puheenjohtajaa Sari Essayahia tai entistä puheenjohtajaa Päivi Räsästä. Essayah ei kommentoinut ajatusta ehdokkuudestaan. Räsänen totesi elokuussa 2017, että ei ole pyrkimässä kilpailuun presidenttiehdokkuudesta, mutta jos puoluehallitus esittäisi häntä tehtävään, hän harkitsisi vakavasti. Puoluekokouksessa Seinäjoella 19. elokuuta kristillisdemokraatit päättivät asettua tukemaan vaaleissa tasavallan presidentti Sauli Niinistöä.


title: Suomen presidentinvaali 2018

text: Perussuomalaisten pitkäaikainen puheenjohtaja Timo Soini oli puolueen presidenttiehdokkaana vuoden 2006 ja 2012 vaaleissa, mutta ilmoitti marraskuussa 2014 "Apu"-lehden haastattelussa, ettei enää asettuisi ehdolle presidentinvaaleissa. Tammikuun 2016 tutkimuksen mukaan Soinia olisi äänestänyt kaksi prosenttia kantansa ilmaisseista, mikäli Sauli Niinistö asettuu ehdolle, ja kuusi prosenttia, jos Niinistö ei olisi asettunut. Soini toisti kieltäytymisensä huhtikuussa 2016.


title: Suomen presidentinvaali 2018

text: Soinin kieltäydyttyä presidenttiehdokkuudesta huhtikuussa 2016 Vantaan kaupunginvaltuutettu Juha Malmi ilmoitti tavoittelevansa ehdokkuutta. Puoluekokouksen jälkeen hän ilmoitti pettyneensä puolueen asemoitumista oikeistolaiseksi ja siihen, kuinka moni puolueessa kannatti istuvan presidentin uudelleenvalintaa. Malmi erosi puolueesta heti puoluekokouksen jälkeen sunnuntaina.


title: Suomen presidentinvaali 2018

text: Jari Lindström kieltäytyi presidenttiehdokkuudesta kesäkuussa 2016. Jussi Halla-aho kieltäytyi joulukuussa 2016 ja totesi, että perussuomalaisten ei välttämättä kannata asettaa tähän vaaliin omaa ehdokastaan. Maria Lohela kieltäytyi presidenttiehdokkuudesta toukokuussa 2017. Juho Eerola ehdotti joulukuussa 2016 puolueen presidenttiehdokkaaksi Teuvo Hakkaraista. Hakkarainen kieltäytyi kesäkuussa 2017.


title: Suomen presidentinvaali 2018

text: Maaliskuussa 2017 Soini ilmoitti luopuvansa puheenjohtajuudesta kesäkuun puoluekokouksessa, ja Sampo Terho ilmoittautui ehdolle hänen seuraajakseen ja totesi, että uuden puheenjohtajan tulisi olla myös presidenttiehdokas. Ennen Soinin lähtöilmoitusta puolustusministeri Jussi Niinistö oli lokakuussa 2016 sanonut harkitsevansa presidenttiehdokkuuden tavoittelua, mutta ilmoitti maaliskuussa 2017 tukevansa puheenjohtajaksi ja presidenttiehdokkaaksi Terhoa. Terho ilmoitti, että olisi ollut mahdollisesti käytettävissä presidenttiehdokkaaksi vaikka ei tulisikaan valituksi puolueensa puheenjohtajaksi.


title: Suomen presidentinvaali 2018

text: Jyväskylän puoluekokouksessa kesäkuussa 2017 Halla-aho voitti puheenjohtajanvaalissa Terhon ja puolue päätti jättää presidenttiehdokkaan valinnan puoluevaltuuston päätettäväksi. Kokouksen jälkimainingeissa muun muassa Terho, Soini, Niinistö, Lohela ja Lindström erosivat perussuomalaisten eduskuntaryhmästä ja liittyivät Uusi vaihtoehto -eduskuntaryhmään.


title: Suomen presidentinvaali 2018

text: Puoluekokouksen jälkeen Halla-aho totesi, että presidentti Sauli Niinistö oli ottanut kyseenalaisella tavalla kantaa puolueen puheenjohtajavalintaan ja että perussuomalaisten presidenttivalinta asettuu nyt hieman uuteen valoon. Heinäkuussa Halla-aho totesi, ettei puolue tue Niinistön jatkokautta.


title: Suomen presidentinvaali 2018

text: Heinäkuussa 2017 Tom Packalén kertoi harkitsevansa pyrkimistä puolueen presidenttiehdokkaaksi.


title: Suomen presidentinvaali 2018

text: Perussuomalaisten miesjärjestö Perusäijät esitti toukokuussa 2017 puolueen presidenttiehdokkaaksi Laura Huhtasaarta, joka kertoi kesäkuussa harkitsevansa ehdokkuutta ja lupasi päättää asiasta kesän aikana. Elokuussa 2017 puoluehallitus päätti esittää puoluevaltuustolle, että Huhtasaari valittaisiin puolueen presidenttiehdokkaaksi. Puoluevaltuusto valitsi Huhtasaaren puolueen presidenttiehdokkaaksi ilman vastaehdokkaita kokouksessaan 23. syyskuuta 2017.


title: Suomen presidentinvaali 2018

text: Helmikuussa 2017 europarlamentaarikko Nils Torvalds totesi, että ”jos parempaa ehdokasta ei löydy”, hän katsoo velvollisuudekseen asettua ehdolle, mutta toivoi, että puolue löytäisi naisehdokkaan taktisista syistä. Maaliskuussa 2017 Torvalds kertoi harkitsevansa presidenttiehdokkuutta ja ilmoitti toukokuussa 2017 tavoittelevansa sitä. Torvaldsia spekuloitiin jo aiemmin puolueen ehdokkaaksi. Toukokuussa 2017 Torvalds oli ainoa, joka oli ilmoittanut tavoittelevansa ehdokkuutta, jolloin puoluehallitus esitti häntä tehtävään ja puheenjohtaja Anna-Maja Henriksson ilmoitti tukevansa Torvaldsia myös henkilökohtaisesti.


title: Suomen presidentinvaali 2018

text: Carl Haglund ja Stefan Wallin kieltäytyivät ehdokkuudesta. Myös Astrid Thorsia spekuloitiin puolueen ehdokkaaksi, mutta hän ei ottanut asiaan kantaa.


title: Suomen presidentinvaali 2018

text: RKP valitsi Nils Torvaldsin presidenttiehdokkaaksi puoluekokouksessa 11. kesäkuuta 2017 Helsingissä.


title: Suomen presidentinvaali 2018

text: SDP:n puheenjohtaja Antti Rinne totesi huhtikuussa 2016, ettei ollut harkinnut eikä tule harkitsemaan presidenttiehdokkuutta.


title: Suomen presidentinvaali 2018

text: Varhaisissa veikkailuissa SDP:n todennäköisenä ehdokkaana pidettiin entistä eduskunnan puhemiestä Eero Heinäluomaa, joka kuitenkin kieltäytyi ehdokkuudesta kesäkuussa 2016. Myöhemmin kannatusta sai etenkin puolueen entinen puheenjohtaja Jutta Urpilainen, joka kieltäytyi ehdokkuudesta helmikuussa 2017. Kun Heinäluoman kannattama Urpilainen kieltäytyi, Heinäluoman nimi palasi keskusteluihin. Hän lupasi harkita asiaa, mutta kesäkuussa 2017 ilmoitti, ettei halua presidenttiehdokkaaksi.


title: Suomen presidentinvaali 2018

text: Suomen Pankin pääjohtaja Erkki Liikanen esiintyi ehdokasspekulaatioissa jo edellisten vaalien alla, mutta kieltäytyi tuolloin ja ilmoitti myös helmikuussa 2016 ettei hae SDP:n presidenttiehdokkuutta. Myös pitkäaikaisen ulkoministerin Erkki Tuomiojan ehdokkuutta on spekuloitu usein, mutta hän on useasti todennut, ettei aio ikinä asettua ehdolle presidentiksi. Heinäluoman kieltäydyttyä Tuomioja ehdotti kesäkuussa 2017, että SDP ei asettaisi omaa ehdokasta vaan tukisi Niinistön uudelleenvalintaa, jota ovat kannattaneet myös muun muassa Lasse Lehtinen ja Mikael Jungner. Puheenjohtaja Rinne on sanonut, että SDP tulee nimittämään oman ehdokkaansa. Europarlamentaarikko Liisa Jaakonsaari ehdotti puolueen ehdokkaaksi demarinuorten puheenjohtajaa Mikkel Näkkäläjärveä.


title: Suomen presidentinvaali 2018

text: Huhtikuussa 2017 Raimo Ilaskivi ennakoi, että entinen presidentti Tarja Halonen aikoo pyrkiä uudelleen presidenttiehdokkaaksi.


title: Suomen presidentinvaali 2018

text: Kesäkuussa 2017 SDP ilmoitti, että puolueen ehdokasasettelu alkaa 12. kesäkuuta ja päättyy 26. kesäkuuta. Tämän jälkeen ehdokasspekulaatioissa esille nousivat kansanedustajat Maarit Feldt-Ranta, Tuula Haatainen, Sirpa Paatero ja Sanna Marin.


title: Suomen presidentinvaali 2018

text: Feldt-Ranta, Haatainen ja Paatero ilmoittivat 21. kesäkuuta 2017 tavoittelevansa presidenttiehdokkuutta. Jäsenäänestys järjestettiin elokuussa ja Tuula Haatainen valittiin SDP:n presidenttiehdokkaaksi puoluekokouksessa 2. syyskuuta äänin 8 050 (48,36 %). Maarit Feldt-Ranta sai 7 013 (42,13 %) ja Sirpa Paatero sai 1 438 (8,64 %) äänistä. Jäsenvaalin äänestysprosentti oli 48,11 %.


title: Suomen presidentinvaali 2018

text: Perussuomalaisten eduskuntaryhmästä irtaantuneiden Sininen tulevaisuus ei osallistunut vuoden 2015 eduskuntavaaleihin, joten sen tulisi kerätä 20 000 kannattajakorttia presidenttiehdokkaan asettamiseksi. Sinisen eduskuntaryhmän puheenjohtaja Simon Elo kertoi heinäkuussa 2017, että ryhmä päättää luultavasti syksyllä, asettaako se oman presidenttiehdokkaansa. Siniseen eduskuntaryhmään kuuluva eduskunnan puhemies Maria Lohela ilmoitti elokuussa 2017 kannattavansa istuvan presidentin Sauli Niinistön jatkokautta. Hän totesi, että oman ehdokkaan asettaminen Siniselle tulevaisuudelle ”olisi tosi iso työ” ja piti mahdollisena, että ryhmä asettuisi tukemaan Niinistöä. Myös Sinisen eduskuntaryhmän kansanedustaja Vesa-Matti Saarakkala ilmoitti elokuussa kannattavansa tasavallan presidentti Niinistön jatkokautta. Syyskuussa 2017 ryhmän kansanedustajat Kimmo Kivelä ja Martti Mölsä kertoivat henkilökohtaisesti kannattavansa Sauli Niinistön jatkokautta. Myös Lea Mäkipää piti todennäköisenä, että hän asettuu tukemaan Niinistön uudelleenvalintaa. Eduskuntaryhmän puheenjohtaja Simon Elo kertoi syyskuussa allekirjoittaneensa Sauli Niinistön kannattajakortin, mutta totesi, että ryhmä päättää loppuvuonna omasta linjastaan presidentinvaalissa ja että hän ei aio sitä ennen ottaa ryhmäjohtajana asiaan kantaa. Lokakuussa puolueeksi rekisteröitynyt ryhmä kertoi, ettei se aseta omaa ehdokastaan presidentinvaaliin eikä ryhdy tukemaan ketään muutakaan ehdokasta.


title: Suomen presidentinvaali 2018

text: Europarlamentaarikko Merja Kyllönen kertoi toukokuussa 2016 olevansa kiinnostunut Vasemmistoliiton presidenttiehdokkuudesta. Puolueen väistyvä puheenjohtaja Paavo Arhinmäki sanoi kesäkuussa 2016 voivansa harkita presidenttiehdokkuutta, jos häntä pyydettäisiin tehtävään. Puolueen puheenjohtajaksi nousemassa ollut Li Andersson taas totesi kesäkuussa 2017 pitävänsä ”äärimmäisen epätodennäköisenä”, että hänestä tulisi puolueen presidenttiehdokas.


title: Suomen presidentinvaali 2018

text: Vasemmistoliiton Uudenmaan piirijärjestö esitti tammikuussa 2017 Arhinmäkeä puolueen presidenttiehdokkaaksi ja suositti ehdokkaan asettamista jo maaliskuussa, jolloin presidentinvaalikampanja tukisi puoluetta kuntavaaleissa. Helmikuussa 2017 Kyllönen vahvisti olevansa käytettävissä puolueensa presidenttiehdokkaaksi. Puolueen Kainuun, Pohjois-Pohjanmaan ja Keski-Suomen piirit esittivät häntä tehtävään. Uudenmaan piiri ehdotti, että presidenttiehdokas olisi valittu vasta kuntavaalien jälkeen, jotta Arhinmäki voisi hakea tehtävään. Arhinmäki oli Vasemmistoliiton ehdokas Helsingin pormestariksi. Puheenjohtaja Li Andersson halusi kuitenkin, että ehdokas valitaan jo ennen kuntavaaleja. Maaliskuussa 2017 Arhinmäki ilmoitti, ettei ole keväällä valmis presidenttiehdokkaaksi, koska keskittyi kuntavaaleihin ja pormestariehdokkuuteensa.


title: Suomen presidentinvaali 2018

text: Vasemmistoliiton puoluevaltuusto valitsi Kyllösen ehdokkaaksi lauantaina 18. maaliskuuta 2017. Tehtävään ei ollut muita hakijoita.


title: Suomen presidentinvaali 2018

text: Tammikuun 2016 tutkimuksen mukaan edellisissä vaaleissa toiseksi tullut vihreiden Pekka Haavisto olisi myös näissä presidentinvaaleissa toiseksi suosituin ehdokas istuvan presidentin Sauli Niinistön jälkeen ja saisi 15 % äänistä, mikäli Niinistö asettuu ehdolle. Jos Niinistö ei olisi asettunut ehdolle, Haavisto olisi saanut vaaleissa 32 % äänistä.


title: Suomen presidentinvaali 2018

text: Ville Niinistö kieltäytyi ehdokkuudesta toukokuussa 2016.


title: Suomen presidentinvaali 2018

text: Pekka Haavisto ilmoitti helmikuussa 2017 olevansa valmis puolueensa presidenttiehdokkaaksi. Vihreiden puoluevaltuuskunta valitsi Haaviston puolueen presidenttiehdokkaaksi yksimielisesti Lohjalla helmikuussa 2017.


title: Suomen presidentinvaali 2018

text: Paavo Väyrynen ilmoitti kesäkuussa 2017 harkitsevansa presidenttiehdokkuutta valitsijayhdistyksen kautta ja ilmoitti 15. heinäkuuta aloittavansa kannattajakorttien keräämisen. Perusteluksi Väyrynen ilmoitti presidentti Niinistön aktiivisen linjan EU:n puolustusyhteistyön kehittämisessä. Samalla Väyrynen luopui perustamansa kansalaispuolueen puheenjohtajuudesta. Aiemmin Väyrynen oli sanonut, ettei aio osallistua vuoden 2018 presidentinvaaleihin.


title: Suomen presidentinvaali 2018

text: Kannattajakorttien keräystä hoiti Seppo Hauta-aho, joka arvioi elokuussa 2017, että kortteja oli kerätty 1 000–2 000. Marraskuun alkupuolella Väyrynen totesi, että kannattajakortteja oli kerätty vasta alle puolet vaaditusta määrästä. Marraskuussa Väyrynen aloitti suuren lehtikampanjan, joka toi hänelle Kansalaispuolueen puheenjohtaja Sami Kilpeläisen mukaan kahden viikon aikana yli 5 000 kannattajakorttia ja kuun lopussa Väyrysen ehdokkuuden puolesta oli kampanjaväen mukaan kerätty lähes 15 000 korttia vaaditusta 20 000:sta. Kun Ilja Janitskin ilmoitti luopuvansa omien kannattajakorttiensa keräämisestä, häntä tukenut Suomi Ensin ryhtyi Marco de Witin johdolla keräämään kannattajakortteja Väyryselle. Väyrynen ilmoitti 5. joulukuuta saaneensa vaadittavat 20 000 korttia kerätyksi. Valitsijayhdistys toimitti noin 27 000 kannattajakorttia 11. joulukuuta 2017 Helsingin vaalipiirilautakunnalle, joka ilmoitti, että sillä kestää noin puolitoista viikkoa laskea kortit.


title: Suomen presidentinvaali 2018

text: Vaaleja saapui tarkkailemaan ulkomailta yhteensä 27 oikeusministeriön vahvistamaa vaalitarkkailijaa neljästä maasta, Muun muassa kaksi venäläistä vaalitarkkailijaa saapui yllättäen Kerimäkeläiselle äänestyspaikalle.


title: Suomen presidentinvaali 2018

text: Suomen Nuorisoyhteistyö – Allianssi toteutti tammikuun toisella viikolla nuorisovaalin yli 800 oppilaitoksessa. Ääniä annettiin 68 480, joista hyväksyttiin 65 397.


title: Suomen presidentinvaali 2018

text: Sauli Niinistö voitti vaalin ensimmäisellä kierroksella saaden 44 963 (69 %) ääntä. Pekka Haavisto oli toinen 10 % äänisaaliilla ja Laura Huhtasaari kolmas saaden 7 % äänistä. Paavo Väyrynen sai 5 % äänistä, Tuula Haatainen ja Nils Torvalds noin 3 %, Matti Vanhanen runsaat 2 % ja Merja Kyllönen runsaan prosentin äänistä.


Maastojuoksun Suomen-mestaruuskilpailut 1978 käytiin 14. toukokuuta Porissa.


title: Kim Hee-chul

text: Kim Hee-chul (s. 10. heinäkuuta 1983) on eteläkorealainen muusikko ja Super Junior -nimisen yhtyeen jäsen. Hän on yhtyeen laulaja. Hän on näytellyt monissa eteläkorealaisissa draamoissa.


title: Ian Laperrière

text: Ian Laperrière (s. 19. tammikuuta 1974 Montreal, Quebec, Kanada) on uransa päättänyt kanadalainen jääkiekkoilija, joka pelasi NHL:ssä 1 083 peliä kuudentoista kauden aikana. Kaudet 2010–11 ja 2011–12 hän jätti väliin aivotärähdyksen jälkioireiden vuoksi. Laperrière tunnettiin urallaan erityisesti periksiantamattomasta ja taisteluntahtoisesta luonteestaan.


title: Ian Laperrière

text: Laperrière aloitti jääkiekkouransa QMJHL:ssä Drummondville Voltigeursin riveissä, pelaten seurassa vuosina 1990–1993. Viimeisellä kokonaisella kaudellaan Voltigeursissa (kausi 1992–93) Laperrière teki 60 pelissä 140 pistettä jäähyminuuttien ollessa 188. Tasaisen suorittamisen ansiosta Laperrière valittiin QMJHL:n tähdistöotteluun.


title: Ian Laperrière

text: St. Louis Blues varasi Laperrièren NHL:n vuoden 1992 varaustilaisuudessa seitsemännellä kierroksella numerolla 158 ja hän teki debyyttinsä joukkueessa 3. maaliskuuta 1994. Tasaisesta pelaamisesta huolimatta Laperrière vietti suurimman osan kausista 1994–95 ja 1995–96 St. Louis Bluesin eri farmijoukkueissa.


title: Ian Laperrière

text: 8. joulukuuta 1995 St. Louis Blues myi Laperrièren New York Rangersille Stéphane Matteausta.


title: Ian Laperrière

text: Rangers-ura ei kuitenkaan kestänyt pitkään newyorkilaisseuran myydessä Laperrièren 14. maaliskuuta 1996 Los Angeles Kingsiin neljännen kierroksen varausoikeudesta yhdessä Ray Ferraron, Mattias Norströmin ja Nathan LaFayetten kanssa (kaupassa Rangers sai Jari Kurrin, Marty McSorleyn ja Shane Churlan). Laperrière pelasi Kingsien riveissä uransa seuraavat kahdeksan vuotta, jonka jälkeen kesällä 2004 hän siirtyi vapaana pelaajana Colorado Avalancheen.


title: Ian Laperrière

text: Siirto Avalancheen oli menestys, sillä ensimmäisenä kautenaan 2005–06 Laperrière teki oman henkilökohtaisen piste-ennätyksensä ja tuli pian Avalanche-kannattajien tietoisuuteen pelottomalla ja kovalla pelityylillään. Hän myös saavutti henkilökohtaisia rajapyykkejä neljän kauden aikana coloradolaisseuraa edustaessaan – 29. lokakuuta 2006 Laperrière rikkoi sadan maalin rajan NHL:ssä ja 11. huhtikuuta 2009 hän pelasi uransa 1000. NHL-pelin.


title: Ian Laperrière

text: Kauden 2008–09 jälkeen Laperrière ei saanut neuvoteltua mieleistä sopimusta Avalanchen kanssa, joten 1. heinäkuuta 2009 Laperrière liittyi kolmen vuoden sopimuksella Philadelphia Flyersiin vapaana pelaajana.


title: Ian Laperrière

text: 27. marraskuuta 2009 Buffalo Sabresia vastaan Laperrière sai osuman kiekosta kasvoihinsa ensimmäisessä erässä. Toisessa erässä Laperrièrelle laitettiin hänen omien sanojensa mukaan 50–100 tikkiä, jonka jälkeen hän palasi takaisin kolmanteen erään. Tapauksen vuoksi hän menetti seitsemän hammasta.


title: Ian Laperrière

text: Pudotuspeleissä 22. huhtikuuta 2010 New Jersey Devilsiä vastaan Laperrière sai osuman kiekosta, josta hänelle aiheutui silmävamma sekä lievä aivotärähdys. Hän kuitenkin palasi pudotuspelien konferenssifinaaleihin neljänteen peliin Montreal Canadiensia vastaan.


title: Ian Laperrière

text: Syyskuussa 2010 harjoitusleirillä ollessaan Laperrièrelle ilmestyi aivotärähdyksen jälkioireita ja kahden kasvoihin osuneen kiekon jäljiltä hänelle oli jäänyt hermovaurioita silmiin. Syyskuun loppupuolella Flyers ilmoitti Laperrièren jättävän kauden 2010–11 väliin oireiden takia. Joulukuun 2010 aikana Flyers siirsi Laperrièren pois loukkaantuneiden listalta pitkäaikaisiin loukkaantuneisiin vapauttaakseen palkkakattoaan. Alkuvuodesta Laperrièren oireet eivät olleet vieläkään lieventyneet ja lääkäreiden suosituksista huolimatta hän ei lopettanut uraansa.


title: Ian Laperrière

text: Vaikka Laperrière ei pelannut peliäkään vuoden 2010 Stanley Cup -finaalien jälkeen, hän jatkoi jään ulkopuolella toimien mentorina organisaation nuoremmille pelaajille. Toimintansa vuoksi Laperrièrelle myönnettiin Bill Masterton Memorial Trophy hänen omistautumisestaan jääkiekolle.


title: Ian Laperrière

text: Ian Laperrière lopetti uransa virallisesti 12. kesäkuuta 2012. Hän suunnittelee jäävänsä Flyersin organisaatioon auttamaan nuorempia pelaajia ja toivoo ottavansa virallisen valmennusroolin tulevaisuudessa.


title: Ian Laperrière

text: Laperrière on naimisissa ja hänellä on kaksi poikaa – vuonna 2002 syntynyt Tristan ja vuonna 2004 syntynyt Zachary.


title: Ian Laperrière

text: Hän näytteli Montreal Canadiensin pelaajaa Bernie Geoffrionia vuonna 2005 ilmestyneessä elokuvassa "The Rocket", joka perustuu entisen jääkiekkoilijan Maurice Richardin elämään.


title: Jaakko Elo

text: Jaakko Oskari Elo (25. heinäkuuta 1925 Kokemäki – 28. tammikuuta 2017 Helsinki) oli suomalainen urologi, kirurgi ja opinalansa historioitsija.


title: Jaakko Elo

text: Jaakko Elo syntyi Kokemäellä 25. heinäkuuta 1925, joskin perhe oli asettunut asumaan Helsinkiin jo 1922. Hänen vanhempansa olivat DI ja rakennusyrittäjä Kalle Elo sekä sairaanhoitaja Eva Elo o.s. Saarivirta. Elo palveli talvisodassa Väestönsuojeluesikunnan lähettinä, jatkosodassa viime vaiheessa vänrikkinä ja kirjoitti ylioppilaaksi Helsingin reaalilyseosta 1945. Hän valmistui lääketieteen lisensiaatiksi Helsingin yliopistosta 1953 ja väitteli tohtoriksi 1960. Elo opiskeli British Councilin stipendiaattina Cambridgen yliopistossa 1948 sekä Ranskan valtion stipendiaattina ssa 1966 ja on täydentänyt opintojaan myös muissa ulkomaisissa instituutioissa.


title: Jaakko Elo

text: Tutkijakoulutuksen Elo sai professori K.O. Renkosen johtamalla Helsingin yliopiston Serobakteriologian laitoksella 1950-luvulla. Hänen tutkimuksensa käsittelivät paitsi mikrobiologiaa myös luonnossa esiintyvissä sienissä olevia ihmisen veriryhmien antigeenejä. Urologiksi valmistuttuaan Elo keskittyi tutkimaan virtsatieinfektioita (UTI). Ensimmäiset työt käsittelivät UTI:n epidemiologiaa, vaikeusastetta ja ns. vesikoureteraalisen refluksin merkitystä UTI:n vaikeusasteeseen. Myöhemmin tutkimukset keskittyivät UTI:n patogeneesin tutkimukseen yhdessä Kansanterveyslaitoksen tutkijoiden kanssa tutkimalla kolibakteerin kiinnittymistä limakalvosoluihin. Näin voitiin mikrobia tutkimalla määritellä kunkin infektion vaikeusaste eli mikrobin virulenssi.


title: Jaakko Elo

text: Hän pätevöityi kirurgiksi 1961 ja erikoistui myöhemmin lasten urologiaan, jonka erikoisalueen dosentti hän oli Helsingin yliopistossa 1983–1995. Elo edisti lastenurologiaa merkittävästi ottaen huomioon, että lastenkirurgia ylipäänsäkin on Suomessa eriytynyt vasta 1940-luvulla. Hän työskenteli Auroran sairaalassa 1956–1963 sekä 1965–1988, hoitaen muun muassa osastonylilääkärin tehtäviä. 1963–1965 hän työskenteli Marian sairaalassa. Lisäksi hänellä oli yksityispraktiikka Mehiläisessä 1966–2002.


title: Jaakko Elo

text: Elo julkaisi noin 30 tieteellistä artikkelia ja toimitti yhdessä Martti Ala-Oppaan kanssa Suomalaisen Urologiyhdistyksen historiikin "Laski laulellen vesiä". Elo perusti Urologia Fennica -aikakauskirjan 1986 ja oli sen ensimmäinen päätoimittaja. Viroista eläkkeelle jäätyään Elo keskittyi urologian historian tutkimukseen. Hän oli vuodesta 2000 lähtien Euroopan Urologijärjestön (EAU) historiakomitean jäsen.


title: Jaakko Elo

text: Elo oli sekä Suomen että skandinaavisen urologiyhdistysten kunniajäsen. Tasavallan presidentti myönsi hänelle professorin arvonimen vuonna 2011.


title: Chirutha

text: Chirutha () on vuonna 2007 ilmestynyt, Puri Jagannadhin käsikirjoittama ja ohjaama telugunkielinen elokuva, jonka pääosia esittävät Ram Charan, Neha Sharma, Prakash Raj ja Ashish Vidyarthi. Elokuvan on tuottanut C. Ashwini Dutt. "Chirutha" oli megatähti Chiranjeevin pojan Ram Charanin ensimmäinen elokuva, ja Ram Charan voittikin "Chiruthasta" parhaan miestulokkaan Filmfare Awards South -palkinnon.


title: Chirutha

text: Charanilla on hurja lapsuus: eräänä päivänä Mattu Bhai (Ashish Vidyarthi) ystävineen murtautuu hänen kotiinsa ja tappaa hänen isänsä (Surya) aiempien riitojen takia. Myös Charanin äiti (Pragathi) haavoittuu vakavasti kahakassa, eivätkä rahat riitä äidin hoitamiseen. Samaan aikaan paikallisella mafiapomolla on murheita, kun hänen poikansa on syytettynä murhasta. Charan saa tilaisuuden pelastaa äitinsä, kun mafiapomo lupaa maksaa tämän hoitokustannukset, jos Charan suostuu istumaan vankilassa kahdentoista vuoden tuomion mafiapomon pojan puolesta.


title: Chirutha

text: Kaksitoista vuotta myöhemmin Charan (Ram Charan) vapautuu vankilasta ja saa selville äitinsä kuolleen. Charan aikoo kostaa Mattu Bhaille vanhempiensa kuoleman ja rakastuu siinä sivussa Sanjana-nimiseen tyttöön (Neha Sharma).


title: Nikobaarienlintuhaukka

text: Nikobaarienlintuhaukka ("Accipiter butleri") on haukkojen heimoon kuuluva lintu. Se on kotoperäinen Nikobaareilla Bengalin lahdella Intiassa. Varmuudella se tunnetaan Car Nicobarilta ja Katchalilta, mutta kun saaret tunnetaan huonosti, sitä saattaa esiintyä muillakin saarilla. Tuoreita lukuja sen määrästä ei ole, eikä populaation suuruudesta siten ole arvioita.


title: Nikobaarienlintuhaukka

text: Sen elinpiiriä ovat subtrooppiset ja trooppiset alavat metsät.


title: Nikobaarienlintuhaukka

text: Nimialalajia on havaittu Car Nicobarilla saariston pohjoisosassa, "A. b. obsoletusta" Katchalin ja Camortan saarilla saariston keskiosassa.


title: Nikobaarienlintuhaukka

text: Sen pituus on 30 cm. Aikuinen koiras on päältä tummanharmaa, käsisulat ovat tummat, alapuoli on vaalea, rinnassa on punaruskeaa, kyljessä raidoitusta. Naaraat ja poikaset ovat punaruskeita, yläpyrstössä 3–5 tummaa raitaa.


title: Nikobaarienlintuhaukka

text: Sillä on kaksi alalajia:


title: Ruben Östlund

text: Claes Olle Ruben Östlund (13. huhtikuuta 1974 Styrsö, Göteborg, Ruotsi) on ruotsalainen elokuvaohjaaja ja käsikirjoittaja.


title: Ruben Östlund

text: Östlund työskenteli 1990-luvulla hiihtokeskuksissa ja teki lasketteluelokuvia. Myöhemmin hän opiskeli elokuvan tekoa Göteborgin yliopiston elokuvakoulussa. Östlund kiittää, että koulussa kannustettiin etsimään omaa ääntä ja tuettiin ensisijaisesti taiteilijoita, mikä on ”erityistä nykypäivän kaupallisen elokuva-ajattelun keskellä”.


title: Ruben Östlund

text: Östlundin elokuva "Play" (2011) perustui uutiseen, jossa kerrottiin kuinka somalipojat ryöstivät samanikäisiä poikia ruotsalaisessa kauppakeskuksessa. Östlund päätti tehdä siitä provokatiivisen elokuvan. Valmistumisvuonnaan 2011 se esitettiin Cannesissa ja herätti toimittajat kysymään, onko hän rasisti. Elokuva sai vuonna 2012 Guldbagge-palkinnon parhaasta ohjauksesta ja parhaasta kuvauksesta.


title: Ruben Östlund

text: Östlund vieraili kesäkuussa 2012 Sodankylän elokuvajuhlilla, missä esitettiin hänen neljä pitkää elokuvaansa ja yksi lyhytelokuva.


title: SuperYellow

text: SuperYellow on suomalainen asusteyritys. Pipot ovat yrityksen suosituin tuote. Jälleenmyyjien kautta myytävän malliston lisäksi SuperYellow suunnittelee myös yrityksille liikelahjoja ja brandinrakennustuotteita.


title: SuperYellow

text: Yritys on perustettu vuonna 2007 ja sen pääkonttori sijaitsee Helsingissä. Tuotteita myydään suomalaisten ja kansainvälisten jälleenmyyjien kautta. Yrityksen asiakaskunta koostuu pääasiassa vaateliikkeistä, urheilukaupoista ja hiihtokeskusten sport-shopeista.


title: SuperYellow

text: Kotisivu


title: Launis

text: Launis on suomalainen sukunimi, joka on muun muassa seuraavilla henkilöillä:


title: Yrjö Heimovaara

text: Yrjö Reinhold Heimovaara (sukunimi aik. "Hellstén"; 14. kesäkuuta 1887 Maaria – 2. maaliskuuta 1920 Turku) oli suomalainen maalari ja näytelmäkirjailija.


title: Yrjö Heimovaara

text: Heimovaara kuoli selkäydintautiin Turun pakkotyölaitoksessa maaliskuun alussa 1920. Hänet oli tuomittu punakaartin pakkovärvärinä toimimisesta Suomen sisällissodan aikana.


title: Yrjö Heimovaara

text:
Nimellä "Yrjö Heimovaara":
Nimellä "Yrjö Heinovaara":


title: Kaarlo Kaslin

text: Kaarlo Edwin Kaslin (11. maaliskuuta 1887 Helsinki – 12. maaliskuuta 1963 Mikkeli) oli suomalainen kirjallisuuden suomentaja ja näytelmäkirjailija.


title: Yhdysvaltain perustuslain 27. lisäys

text: Yhdysvaltain perustuslain 27. lisäys on Yhdysvaltain perustuslakiin vuonna 1992 ratifioitu lisäys, jonka mukaan Yhdysvaltain kongressin palkkaa ei voida muuttaa kesken kauden, vaan muutokset saa tehdä aikaisintaan seuraavan edustajainhuoneen kauden alussa. 27. lisäys on toistaiseksi perustuslain viimeisin lisäys.


title: Yhdysvaltain perustuslain 27. lisäys

text: Ehdotuksen 27. lisäyksestä teki James Madison vuonna 1789 ja sen oli alun perin tarkoitus kuulua Bill of Right -lisäyspakettiin. 27. lisäys ei kuitenkaan saanut tarpeeksi kannatusta osavaltioiden kongresseissa, minkä takia se jäi yhdessä Article the First -lisäyksen kanssa hyväksymättä. 1980-luvulla texasilainen opiskelija kuitenkin kiinnostui lisäysehdotuksesta ja järjesti osavaltioiden kongresseille suunnatun kirjekampanjan, jolla pyrittiin saamaan lisäysehdotus ratifioiduksi. Vaadittu 3/4 osavaltion hyväksyntä saatiin vuonna 1992, yli 202 vuotta alkuperäisen ehdotuksen jälkeen.


title: Yhdysvaltain perustuslain 27. lisäys

text: Perustuslain 27. lisäystä ehdotti alun perin edustajainhuoneen jäsen James Madison vuonna 1789. Perustuslain 27. lisäys oli osa Yhdysvaltain ensimmäisen kongressin 25. syyskuuta 1789 hyväksymää 12 lisäyksen pakettia. Lisäyksistä kuitenkin vain 10 sai ratifiointiin vaadittavan tuen osavaltioilta (vähintään 3/4 osavaltioissa ehdotuksen oli saatava vähintään 2/3 kannatus sekä ylä- että alahuoneessa). Nämä 10 lisäystä saivat nimen Bill of Rights, kun taas perustuslain 27. lisäys ja Article the First jäivät vielä odottamaan hyväksyntää.


title: Yhdysvaltain perustuslain 27. lisäys

text: Vuoden 1792 jälkeen lisäysehdotus oli jo jäänyt unhoon, kunnes vuonna 1873 Ohio ratifioi ehdotuksen vastalauseena presidentin, korkeimman oikeuden ja kongressin palkkoja nostaneelle Salary Grab Act-laille. Ennen 1900-luvun alkua lisäyksen oli kuitenkin ratifioinut vain kahdeksan osavaltiota. Vuonna 1978 Wyoming ratifioi lisäysehdotuksen, jälleen vastalauseena kongressiedustajien palkankorotuksia kohtaan. Lisäysehdotus kuitenkin unohtui jälleen pian, kunnes vuonna 1982 Texasin yliopistossa opiskellut Gregory Watson kiinnostui aiheesta. Watson järjesti kirjekampanjan, jossa osavaltioita vaadittiin ratifioimaan lisäysehdotus. Kirjekampanjan ansiosta kymmenet osavaltiot ratifioivat lisäysehdotuksen ja lisäys hyväksyttiin perustuslakiin 7. toukokuuta 1992, yli 202 vuotta James Madisonin tekemän lisäysehdotuksen jälkeen.


title: Yhdysvaltain perustuslain 27. lisäys

text: Ennen lisäyksen kirjaamista perustuslakiin lisäysehdotuksen ratifioineet osavaltiot


title: Yhdysvaltain perustuslain 27. lisäys

text: Kentuckyn osavaltio oli ratifioinut kaikki 12 alkuperäistä Bill of Rights -lisäystä jo vuonna 1872, mutta lisäysehdotuksen hyväksymisen aikoihin tämä ei ollut vielä tiedossa. Tämän takia liittovaltion virallisissa asiakirjoissa Kentuckya ei ole listattu.


title: Yhdysvaltain perustuslain 27. lisäys

text: Osavaltiot, jotka ratifioivat lisäyksen sen jälkeen, kun se oli jo kirjattu perustuslakiin:


title: Yhdysvaltain perustuslain 27. lisäys

text: Osavaltiot, jotka eivät ole ratifioineet lisäystä:


title: Yhdysvaltain perustuslain 27. lisäys

text: Suomennos:


title: Luettelo pikkuplaneetoista: 320001–321000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
320001:stä ja päättyen 321000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 321001–322000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
321001:stä ja päättyen 322000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 322001–323000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
322001:stä ja päättyen 323000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 323001–324000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
323001:stä ja päättyen 324000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 324001–325000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
324001:stä ja päättyen 325000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 325001–326000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
325001:stä ja päättyen 326000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 326001–327000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
326001:stä ja päättyen 327000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 327001–328000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
327001:stä ja päättyen 328000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 328001–329000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
328001:stä ja päättyen 329000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 329001–330000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
329001:stä ja päättyen 330000:een.
Kokonaisen luettelon löytää katsomalla Luettelo pikkuplaneetoista.


title: Vimto

text: Vimto on englantilaisen Nichols plc:n kehittämä virvoitusjuoma. Vimto-juomat sisältävät viinirypäleen, vadelman ja mustaherukan mehua, ja se on maustettu yrteillä ja mausteilla. Juoman alkuperäisen reseptin kehitti John Nichols vuonna 1908.


title: Vimto

text: Vimtosta on tehty myös makeisia ja jäätelöä. Vimtoa myydään pulloissa ja tölkeissä sekä myös hanasta pubeissa, klubeilla ja ravintoloissa.


title: Vimto

text: John Nichols kehitti Vimton vuonna 1908 eräässä yrttejä, mausteita ja lääkkeitä myyvän liikkeen varastossa Grandy Row -kadun varrella Manchesterissa, Iso-Britanniassa. Hän näki, että virvoitusjuomille oli syntynyt markkinat raittiusliikkeen toiminnan seurauksena. Juomaa myytiin ensin nimellä "Vim Tonic", mutta Nichols kuitenkin vaihtoi sen Vimtoksi vuonna 1912. Vimto oli alun perin rekisteröity hyvinvointijuomaksi tai lääkkeeksi, ja vuonna 1913 se uudelleenrekisteröitiin mehuksi.


title: Vimto

text: 1990-luvun aikana Vimto painoi tölkkeihin kuvia, joissa näkyi suosittu Purple Ronnie -hahmo, sekä hieman hiomattomia Gilas Andreaen, Purple Ronnien piirtäjän tekemiä runoja. Vuonna 1992 Kerry Morrison veisti Manchesterissa Granby Row -kadulla sijaitsevaan tammeen "A Monument to Vimto" -nimisen veistoksen. Patsas kunnostettiin ja maalattiin uudelleen vuonna 2011. Veistos viestii paikasta, jossa Vimto kehitettiin.


title: Vimto

text: Vimtoa valmistaa Nicolsille "Cott Beverages" Derbyshiressä ja Yorkshiressä. Nichols lopetti Vimton oman tuotannon vuonna 2003 sulkiessaan viimeisen tehtaansa Golbornessa. Vimto on saavuttanut kulttimaineen kuluttajien keskuudessa, ja vuonna 2008 se juhli 100-vuotisjuhliaan. Vimtoa valmistetaan lisenssillä myös Saudi-Arabiassa, Dammamissa ja Jemenissä. "Sunday Time" -lehden artikkelin mukaan joissakin arabimaissa Vimtoa pidetään suosituimpana juomana ramadanin aikaan.


title: Vimto

text: Vuonna 1996 myös A.G. Barr valmisti Vimtoa lisenssillä Iso-Britanniassa.


title: Vimto

text: Nichols plc:n tytäryhtiö, Cabana, on yhtiön jakelutukena ja toimii Yhdistyneessä kuningaskunnassa jälleenmyyjänä. Skotlannissa ja Sussexissa jakelija on kokonaan Cabanan omistuksessa: (Skotlanti - Cariel, Sussex - Beacon Drinks). Vimtoa on tällä hetkellä saatavilla yhteensä 65 eri maassa, ja maiden määrä on kasvamassa.


title: Vimto

text: Molemmat, hiilihapoton laimennettu versio ("Vimto Cordial") ja hiilihapotettu sekoitettu versio ("Fizzy Vimto"), ovat myynnissä Isossa-Britanniassa. Vaikka Vimtolla on alkuperäiset juurensa Pohjois-Englannissa, se on kasvattamassa suosiotaan muuallakin, ja sitä voi löytää nykyään sekä kansallisesti ja kansainvälisesti. Hiilihapotonta versiota on myyty laajemmalle, ja sitä on saatavilla sekä tiivisteenä ja "ready-to-drink"-juomana


title: Vimto

text: Kuten monia muitakin virvoitusjuomia, Vimtoakin on saatavilla sokerittomana versiona.


title: Vimto

text: Saudi-Arabiassa Vimtoa valmistetaan lisensillä Aujan Industrial Companyn tehtaassa. Vimtolla on 90 prosentin markkinaosuus alueella. Joka vuosi yhtiö toteuttaa huomattavia kampanjoita arabiankielisillä satelliitti-TV-kanavilla. Massiiviset mainoskampanjat ovat saavuttaneet kulttimaineen Internetissä.


title: Vimto

text: Arabian niemimaalla Vimton kulutuspiikki on islamilaisen pyhän paastokuukauden eli ramadanin aikana. "The Times on-line" -lehden artikkelin mukaan noin 15 miljoonaa pulloa Vimtoa myytiin yhden kuukauden aikana vuonna 2007.


title: Vimto

text: Vuonna 2011 Vimto lanseerattiin markkinoille Irlannissa.


title: Final Fantasy XV

text: Final Fantasy XV (työnimi Final Fantasy Versus XIII) on Square Enixin kehittämä toimintaroolipeli PlayStation 4:lle ja Xbox Onelle. Peli on ollut kehityksessä vuodesta 2006 alkaen, samaan aikaan kuin "Final Fantasy XIII" ja "Final Fantasy Type-0". Pitkän kehityshistoriansa aikana peli on käynyt läpi useita muutoksia, joista merkittävimpiä on kehityksen siirtäminen seitsemännen sukupolven konsoleista kahdeksanteen sukupolveen ja alkuperäisen ohjaajan vaihtuminen. Peli julkaistiin maailmanlaajuisesti 29. marraskuuta 2016. Lisäksi on julkaistu pelin maailmaan sijoittuva CGI-animaatioelokuva "".


title: Final Fantasy XV

text: Final Fantasy XV:n taistelusysteemi tunnetaan nimellä "Active Cross Battle". Taistelut tapahtuvat reaaliaikaisesti ja viholliset ovat maailmassa näkyvillä, eivätkä ilmesty tyhjästä. Taistelukomentoja ei valita valikoista, vaan peliohjaimelle on asetettu tietyt komennot. Pelissä ei ole ATB-mittaria. Ohjaaja Hajime Tabatan tavoitteena on luoda ennennäkemättömiä taistelukohtauksia, joita esiteltiin ""- elokuvassa. Jotkut pelisarjan tunnetuista ominaisuuksista, kuten erilaisten hirviöiden kutsuminen taisteluun, esiintyy pelissä.


title: Final Fantasy XV

text: Pelaajalla on käytössään auto, jota voi ohjata joko itse tai automaattisesti. Hajime Tabatan mukaan pelin maailman lähes joka kolkan voi tutkia. Pelissä on myös mahdollista ratsastaa chocoboilla.


title: Final Fantasy XV

text: Taikojen käyttö pelissä poikkeaa aikaisemmista Final Fantasy-peleistä merkittävästi. Taiat tehdään itse käyttämällä elementtienergiaa (tuli, jää, salama), jota kerätään ympäri maailmaa. Elemancy-valikossa pelaaja voi tehdä erilaisia elementtitaikoja riippuen siitä, kuinka paljon ja minkälaista elementtiä taikaan käytettiin. Taikaa voi myös parantaa sekoittamalla siihen erilaisia ainesosia, joita voi kerätä hirviöiltä tai maastosta. Ainesosaasta riippuen taika voi saada erikoisominaisuuksia, esim. lisää käyttökertoja, iskukertoja yhdellä käyttökerralla, enemmän kokemuspisteitä taistelusta jne. Pelaaja voi kantaa vain rajoitetun määrän taikoja. Lisätäkseen kannettavien taikojen määrää pelaajan on kerättävä Magik Flask-nimisiä tavaroita. Yhteen flaskiin voi luoda yhden taian.


title: Final Fantasy XV

text: Pelissä on yö- ja päiväkierto, kuten . Paras aika matkustaa on päiväsaikaan, jolloin maailmassa on lähinnä vain hirviöitä. Matkustaminen yöaikaan on riskialtista, sillä yöllä maailmaan alkaa ilmestyä demoneja, jotka ovat paljon vahvempia kuin normaalit viholliset. Yö- ja paäiväkierto on tärkeä ominaisuus metsästyksessä, sillä jotkut metsästettävät hirviöt ilmestyvät vain yöaikaan, jotkut taas vain päiväsaikaan.


title: Final Fantasy XV

text: Pelissä on neljä erilaisia hahmoa, joita pelaaja voi ohjata. Kullakin näistä hahmoista on omat kykynsä, vahvuutensa ja heikkoutensa. Lisäksi pelissä on kolme tilapäisesti pelaajan komennettavissa olevaa tukihahmoa ja useita muita tärkeitä hahmoja.Pelin maailma, Eos, joka muistuttaa nykypäivän Maata, on jakaantunut useaan eri valtioon. Maailman viimeinen kristalli on Lucisin kuningaskunnassa. Muilla valtioilla oli ennen oma kristalli, mutta ne menettivät ne taistellessaan niistä. Lucis pystyi pysymään erossa tästä konfliktista, kunnes vain sen kristalli oli enää jäljellä. Lucisin kristallista käytiin pitkään kylmää sotaa, kunnes rauhansopimus saatiin neuvoteltua.


title: Final Fantasy XV

text: Rauhansopimuksen yhtenä ehtona on, että Lucisin kruununprinssi Noctis Lucis Caelum menee naimisiin oraakkelin ja Tenebraen entisen prinsessan, Lunafreya Nox Fleuretin, kanssa. Peli alkaa, kun Noct ja tämän henkivartijat, Gladiolus Amicitia, Ignis Scientia ja Prompto Argentorum, aloittavat matkansa Altissiaan, jossa häät on tarkoitus järjestää. Mutta jo matkan alussa heidän autonsa Regalia hajoaa, ja he joutuvat työntämään auton Hammerheadin huoltoasemalla, jota pitää Noctin isän vanha tuttu Cid ja tämän lapsenlapsi Cindy.


title: Final Fantasy XV

text: Cidin ja Cindyn saatua Regalia kuntoon matka jatkuu Galdin Quayhin, jossa Noctin seurueen on tarkoitus ottaa vene Altissiaan, mutta kaikki veneet on peruutettu. Samana iltana Niflheim hyökkää Lucisin pääkaupunkiin Insomniaan, jossa Niflheim ryöstää Lucisin kristallin ja Noctin Isä saa surmansa. Hyökkäyksen jälkeen maailmalle ilmoitetaan, että Noctis ja Lunafreya menehtyivät hyökkäyksessä. Noct soittaa Cor Leonisille, joka johtaa tämän muinaisen Lucisin kuninkaan hautaan, josta Noct kerää syntymäoikeutensa.


title: Final Fantasy XV

text: "Final Fantasy XV":n kehitys alkoi samoihin aikoihin kuin "Final Fantasy XIII":n, ja alun perin se piti julkaista PlayStation 3:lle. Pelin kehitys oli kuitenkin hidasta ja vuoden 2012 aikana luultiin, että pelin kehitys olisi hiljalleen peruutettu, tai että sitä oltaisiin siirtämässä kahdeksannen sukupolven konsoleille. Vuoden 2013 E3-messuilla Square Enix paljasti, että pelin nimi on muutettu "Final Fantasy XV":ksi ja peli tullaan julkaisemaan PlayStation 4:lle ja Xbox Onelle. Samalla myös tiedotettiin, että peli ei enää käytä "Final Fantasy XIII":ssä käytettyä Crystal Tools -moottoria, vaan pelille kehitetään oma moottorinsa.


title: Final Fantasy XV

text: Peli kävi läpi myös muita suuria muutoksia. Esimerkiksi Lunafreya Nox Fleuretin hahmo muuttui kokonaan. Alun perin hahmon piti olla nimeltään Stella Nox Fleuret ja hänen oli tarkoitus toimia pelissä antagonistina. Muutosten tapahtuessa ohjaajan vaihtuessa ja irtautumisestaan Fabula Nova Crystallis-sarjasta Stellasta lopulta tuli Lunafreya, ja Stellan hahmo ei esiinny pelissä mitenkään.


title: FC Slovan Liberec

text: FC Slovan Liberec on tšekkiläinen jalkapalloseura Liberecin kaupungista. Sen edustusjoukkue pelaa maan korkeimmalla sarjatasolla Synot ligassa.


title: FC Slovan Liberec

text: Slovan perustettiin vuonna 1958 yhdistämällä Jiskra- ja Slavoj-seurat, jotka molemmat olivat pelanneet 1950-luvulla yhden kauden Tšekkoslovakian korkeimmalla sarjatasolla. Uusi seura aloitti toimintansa toiseksi korkeimmalta sarjatasolta ja pelasi ajoittain myös tätä alempana. Korkeimmalle sarjatasolle Slovan nousi ensimmäistä kertaa Tšekkoslovakian jakautumisen jälkeiseksi kaudeksi 1993–1994. Sittemmin seura on vakiinnuttanut asemansa ja voittanut Tšekin-mestaruuden kolmesti, mikä tekee siitä prahalaisten Spartan ja Slavian jälkeen Tšekin menestyneimmän seuran. Tšekin cupin Slovan on voittanut kerran.


title: FC Slovan Liberec

text: Slovanin kotistadion on 9 900 -paikkainen Stadion u Nisy. Seuran nimi tulee ”slaavia” tarkoittavasta tšekin kielen sanasta. Seuran tunnuksessa esiintyy Liberecin lähistöllä sijaitseva Ještědvuori ja vuoren huipulla oleva televisiotorni.


title: Windsor Spitfires

text: Windsor Spitfires on jääkiekon juniorijoukkue joka pelaa OHL-liigassa. Windsor Spitfires on voittanut Memorial Cupin kaksi kertaa peräkkäin, vuosina 2009 ja 2010. Windsor Spitfirestä on lähtenyt ainakin Taylor Hall (OL) ja Ryan Ellis (P) NHL:ään. Taylor Hall pelaa New Jersey Devilsin organisaatiossa ja Ryan Ellis pelaa Nashvillen riveissä.


title: Idaksahakit

text: Idaksahakit (myös "dawsahakit", "daoussahakit" ja muita kirjoitusasuja) ovat etninen ryhmä Malin Gaon alueen Ménakan ja Ansongon piireissä (25 000–35 000 henkeä) sekä Tamanrassetin seudulla Algeriassa (1 800 henkeä). He kuuluvat Kel-Ataram -nimiseen tuaregiryhmään. Idaksahakit puhuvat songhaikieliin kuuluvaa tadaksahakia. Uskonnoltaan he ovat muslimeja.


title: Idaksahakit

text: Idaksahakit olivat aikaisemmin tuaregiylimystön alaisia paimenia ja uskonnollisia opettajia. Nykyään osa heistä harjoittaa paimentolaisuuden ohella myös maanviljelyä. He käyvät kauppaa arabien ja songhaiden kanssa vaihtaen karjaa maataloustuotteisiin. Toistuvat kuivuusjaksot ovat pakottaneet väestön turvautumaan elintarvikeapuun ja hakeutumaan ansiotöihin Maghrebin maihin.


title: Idaksahakit

text: Ménakan piirissä idaksahakit jakautuvat noin 18 ryhmään, jotka asuttavat Ménakan, Inekarin ja Andéramboukanen kuntia. He muodostavat arviolta 49 % piirin väestöstä. Ansongon piirissä idaksahakeja on Talatayessa ja Tin-Hamassa.


title: Béla Tarr

text: Béla Tarr (s. 21. heinäkuuta 1955) on unkarilainen elokuvaohjaaja. Hän aloitti uransa 1970-luvulla ja on ohjannut yhdeksän pitkää elokuvaa. Vuonna 2011 Tarrin elokuva "Torinon hevonen" ("A torinói ló") palkittiin Berliinin elokuvajuhlilla hopeisella karhulla.


title: Béla Tarr

text: Tarr oli yksi tekijävieraista vuoden 2012 Sodankylän elokuvajuhlilla, jossa esitettiin muun muassa ohjaajan elokuvat "Torinon hevonen" (2011), "Kárhozat" (1987), "Werckmeister harmóniák" ("Vastarinnan melankolia", 2000), "Sátántangó" (1994), ohjaajan seitsemäntuntinen pääteos, sekä "A Londoni férfi", 2007.


title: Béla Tarr

text: Tarr on perustanut elokuvakoulun, jossa hän opettaa jatko-opiskelijoita. Ohjaajanuransa hän on lopettanut tehtyään "Torinon hevosen".


title: Béla Tarr

text: Vuonna 2016 Tarrin elokuvat "Vastarinnan melankolia" ja "Torinon hevonen" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: MacBook Pro (kolmas sukupolvi)

text: Kolmannen sukupolven Macbook Pro (Tunnetaan myös MacBook Pro Retinana) on tähän asti ensimmäinen jäsen Applen kolmannen sukupolven ammattikäyttöön ja vaativaan kotikäyttöön tarkoitettujen kannettavien tietokoneiden sarjassa. Sen suurin uudistus edelliseen sukupolveen nähden on 2880x1800 pikselin retina-näyttö. Muita uudistuksia edelliseen sukupolveen verraten ovat mittojen pieneneminen, pienempi paino ja suurempi teho.


title: MacBook Pro (kolmas sukupolvi)

text: Muita muutoksia ovat emolevyyn juotettu keskusmuistimoduuli, mikä tekee sen omakätisestä vaihtamisesta mahdotonta. SSD-aseman vaihtaminen on mahdollista joskin tällä hetkellä kallista (mm. OWC valmistaa). Yleisestikin kotelon avaaminen on vaikeaa erikoisvalmisteisten pentalobe-ruuvien vuoksi.


title: Elizabeth Gillies

text: Elizabeth Egan ”Liz” Gillies (s. 26. heinäkuuta 1993 Haworth, New Jersey) on yhdysvaltalainen näyttelijä ja laulaja. Hän on tunnettu muun muassa "Victorious"-nuortensarjasta, joka on nähty Nickelodeon-kanavalla. Gillies esitti sarjassa Jadea, joka on melko ilkeä kaikille.


title: Elizabeth Gillies

text: Gillies teki Broadway-debyyttinsä vuonna 2008 musikaalissa "13", jossa hän näytteli Lucya. Hän esiintyi myös useissa mainoksissa ennen kuin sai debyyttiroolin tv-sarjasta "Donnellyn mafiaveljet".


title: Elizabeth Gillies

text: Vuonna 2017 Gillies alkoi näytellä Fallon Carringtonia televisiosarjassa "Dynastia", joka pohjautuu 1980-luvun samannimiseen saippuasarjaan. Alkuperäisessä "Dynastiassa" hahmoa esittivät Pamela Sue Martin ja Emma Samms.


title: Elizabeth Gillies

text: Gillies on myös "Winx"-piirrossarjan Daphnen ääninäyttelijä. Hän on näytellyt myös elokuvassa "The Clique", joka julkaistiin suoraan DVD:lle.


title: Todd Rundgren

text: Todd Harry Rundgren (s. 22. kesäkuuta 1948) on yhdysvaltalainen multi-instrumentalisti, lauluntekijä ja levytuottaja.


title: Todd Rundgren

text: Hänen vuoden 1972 tupla-albuminsa "Something/Anything?" ylsi kultalevyyn, ja sen jälkeen Rundgren on tehnyt monia albumeja sekä sooloartistina että Utopia-yhtyeensä ja muiden artistien kanssa. Hän on myös toiminut tuottajana ja äänittäjänä muiden muusikoiden levyillä kuten The Bandin "Stage Fright", Badfingerin "Straight Up" ja XTC:n "Skylarking". Rundgren tunnetaan myös 1980-luvun animoiduista musiikkivideoistaan ja henkilökohtaisten tietokoneiden varhaisten graafisten ohjelmien kehittäjänä ja soveltajana.


title: Todd Rundgren

text: Hänen tunnetuimpia laulujaan ovat ”Hello It's Me”, ””I Saw the Light” ja ”Bang the Drum All Day”.


title: Todd Rundgren

text: Rundgren syntyi Philadelphian esikaupungissa Upper Darbyssa itävaltalais-ruotsalaisen isän pojaksi. Todd Rundgrenin isoisä oli Norrtäljessä syntynyt Johan Sigfrid Rundgren (1882–1951).


title: Todd Rundgren

text: Rundgren aloitti muusikon työt Woody's Truck Stop -nimisessä yhtyeessä Philadelphiassa, mutta lähti basisti Carson Van Ostenin kanssa 1967 perustamaan garage rock -yhtyettä Nazz, rummuissa Thom Mooney ja kosketinsoittajana ja laulusolistina Robert "Stewkey" Antoni. Nazz levytti kolme albumia sai pientä menestystä Rundgrenin tekemillä kappaleilla ”Open My Eyes” ja ”Hello It's Me”, josta Rundgren teki myöhemmin sooloversion nopeammassa tempossa. Rundgren ja Van Osten jättivät Nazzin 1969.


title: Todd Rundgren

text: Rundgrenin eklektinen tyyli otti vaikutteita brittipopista kuten yhtyeiltä Pink Floyd, The Beatles, The Who, The Yardbirds, Cream ja The Move). Monimutkaiset lauluharmoniat muistuttavat The Beach Boysia ja mukana on vaikutteita myös perinteisestä amerikkalaisesta rock’n’rollista, soulista ja rhythm and bluesista, Broadway-musikaaleista ja Gilbert & Sullivanin oopperoista. Alkuaikojen tuotannossa Rundgren itse tunnustaa saaneensa paljon vaikutteita laulaja-lauluntekijä Laura Nyrolta, ja Rundgrenin debyyttisooloalbumin "Runt" (1970) raita ”Baby Let's Swing” kertoo Nyrosta ja mainitsee hänet nimeltä.


title: Todd Rundgren

text: Rundgren oli Nazz-vuosinaan tyytymätön yhtyeen albumien tuotantoon. Tämä sai hänet opiskelemaan äänittämistä ja tuottamista ja vuonna 1969 hän pääsi tuottajaksi Albert Grossmanin alaisuuteen. Hänestä tuli pian yksi kysytyimmistä äänittäjä-tuottajista.


title: Todd Rundgren

text: Rundgren muutti New Yorkista Los Angelesiin. Työstäessään siellä toista sooloalbumiaan hän tutustui Halfnelson-nimisen yhtyeen veljespariin Ron ja Russell Mael, kiinnostui heidän musiikistaan ja päätyi tuottamaan heidän ensimmäistä albumiaan. Tällä välin yhtye oli muuttanut nimensä muotoon Sparks.


title: Todd Rundgren

text: Kolmatta sooloalbumiaan "Something/Anything?" (1972) tehdessään siihen asti täysraittiina elänyt Rundgren alkoi kokeilla erilaisia huumeita ja lääkeaineita kuten metyylifenidaattia, joiden sanoi vaikuttaneen suuresti hänen tyyliinsä ja tuotteliaisuuteensa. Albumin äänityksen jälkeen Rundgren palasi Los Angelesin maanjäristysten säikäyttämänä New Yorkiin, jossa jatkoi työskentelyä vuosien ajan muusikko Moogy Klingmanin kanssa yhteisesti perustamassaan studiossa Secret Sound Studios.


title: Todd Rundgren

text: Vuoden 1973 "A Wizard, a True Star" oli monelta suunnalta vaikutteita ottanut albumi, jonka kappaleet – monet cover-versioita muiden tekijöiden klassikoista – sulautuvat toisiinsa yhdeksi ketjuksi. Se oli vinyylialbumiksi ennätyspitkä, 55 minuuttia, mikä hieman heikensi äänenlaatua ja -voimakkuutta. Levyllä vieraileviin muusikoihin kuuluvat muun muassa puhaltajat Michael ja Randy Brecker sekä kitaristi Rick Derringer. Tyyli jatkui ja kehittyi sooloalbumeilla "Todd" (1974) ja "Initiation" (1975) ja sen jälkeen Rundgrenin perustaman Utopia-yhtyeen myötä.


title: Todd Rundgren

text:
1970-luvun puolestavälistä alkaen Rundgren kiinnostui yhä enemmän progressiivisesta rockista ja fuusiojazzista sekä henkisestä tutkiskelusta ja idän filosofioista. Tämä kuuluu vuoden 1975 sooloalbumilla "Initiation". Kiertueen näyttävissä lavasteissa Rundgren esiintyi hiukset monivärisiksi raidoitettuina ja soitti Eric Claptonin Cream-aikoina käyttämää psykedeelisesti koristeltua Gibson SG -kitaraa, joka tunnetaan lempinimillä ”Sunny” tai ”The Fool”. Hän kokeili kiertueillaan myös monimutkaista ”kvadrofonista” tilaääntä eli nelikanavaista äänentoistojärjestelmää, mutta sellaisen rakentaminen ja virittäminen kutakin konserttisalia varten erikseen osoittautui pian liian työlääksi ja kalliiksi.
1970-luvun jälkipuoliskolla Rundgren muutti New Yorkista saman osavaltion Woodstockiin, jonne perusti Bearsville Records -levy-yhtiön studion majoitustiloineen. Siellä hän työskenteli 1990-luvulle asti, kunnes muutti Havaijin Kauain saarelle jouduttuaan väkivaltaisen, huumeisiin liittyneen asuntomurron kohteeksi Woodstockissa.


title: Todd Rundgren

text: Faithful-albumia seurasi "Hermit of Mink Hollow" (1978), jolta irrotettu ”Can We Still Be Friends” nousi singlelistan sijalle 29 Yhdysvalloissa. Myös albumi myi toiseksi eniten Rundgrenin uralla albumin "Something/Anything?" jälkeen ja oli albumilistalla parhaimmillaan sijalla 38. Albumiin liittyvällä kiertueella oli Utopia-yhtyeen mukana myös Edgar Winter, Spencer Davis, Daryl Hall, John Oates ja Stevie Nicks. Seuraavia sooloalbumeja olivat konseptialbumi "Healing" (1981) ja uuden aallon musiikista vaikutteita ottanut "The Ever Popular Tortured Artist Effect" (1982). Bearsville Records. Hän vaihtoi Bearsville-levymerkiltä Warner Bros. Recordsille albumin "A Cappella" (1985) myötä, jolla kaikki musiikki perustui ihmisääniin ja niiden käsittelyyn ja ohjelmointiin.


title: Todd Rundgren

text: 1990-luvun alkupuolella Rundgren teki kaksi albumia nimellä TR-i (”Todd Rundgren interactive”): "No World Order" (1993) oli Philipsin CDi-tekniikkaa hyödyntävä kokoelma muutaman sekunnin mittaisista musiikkipätkistä, joita voi ohjelmoida esitettäväksi eri järjestyksissä ja soittaa myös tietokoneella. Laulupitoisempi "No World Order Lite" oli dance- ja technovaikutteinen albumi. Vuoden 1995 TRi-albumi "The Individualist" sisälsi vuorovaikutteista videosisältöä ja rokkaavampaa musiikkia kuin edeltäjät.


title: Todd Rundgren

text: Rundgren palasi levyttämään omalla nimellään albumilla "With a Twist..." (1997), joka sisälsi bossa nova -sovituksia hänen vanhoista kappaleistaan. 1990-luvun lopussa hän julkaisi lauluja Patronet-verkkotilauspalvelunsa tilaajille, ja materiaali julkaistiin vuonna 2000 albumina "One Long Year". Vuonna 2004 Rundgren julkaisi konseptialbumin "Liars" ja vuonna 2008 rocktyylisen albumin "Arena". Vuoden 2010 "For Lack of Honest Work" koostui live-taltioinneista vuosien varrelta ja vuoden 2011 "Johnson" ja "re:Production" sisälsivät cover-versioita muiden lauluista. Huhtikuussa 2013 Todd Rundgren julkaisi 24:nnen sooloalbuminsa "State".


title: Todd Rundgren

text: Vuoden 1973 "A Wizard, a True Star" -albumia varten kootusta yhtyeestä syntyi Utopia-yhtyeen ensimmäinen kokoonpano, jossa oli torvisektio ja useampia kosketinsoittajia. Yhtyeen ensilevy "Todd Rundgren’s Utopia", jonka B-puolen täytti puolituntinen sarja "The Ikon". Kokoonpano vaihtui hieman vuoden 1975 livealbumiin "Another Live" mennessä. Vuoden 1977 progealbumin "Ra" jälkee Utopia palasi popmaisempaan tyyliin albumilla "Oops! Wrong Planet" (1977). Seuraava Utopia-albumi "Adventures in Utopia" (1980) tuotti hitit ”Road to Utopia”, ”Set Me Free” ja ”Caravan”. Samana vuonna julkaistu "Deface the Music" oli outo, parodiaa lähenevä kunnianosoitus The Beatlesille. Sitä seurasivat poliittinen ja punk-henkinen "Swing to the Right" (1982), useita popkulttuuriviittauksia sisältävä "Utopia" (1982) sekä kyyninen "Oblivion" (1984). Vuoden 1986 "Trivia" (1986) oli viimeinen albumi ennen kuin Rundgren hajotti yhtyeen. Vuonna 1992 Utopia kuitenkin palasi yhteen lyhyttä Japanin-kiertuetta varten.


title: Todd Rundgren

text: Artikkelissa ylempänä mainittujen yhtyeiden lisäksi Todd Rundgrenia ovat levytuottajana käyttäneet New York Dolls, Badfinger, Grand Funk Railroad, Hall & Oates, Ian and Sylvia, Meat Loaf, Patti Smith, Shaun Cassidy, The Tubes, Tom Robinson Band, XTC, Bad Religion, John Sloman, Cheap Trick, Hello People, Hiroshi Takano, Bourgeois Tagg, 12 Rods, The Pursuit of Happiness, The Psychedelic Furs, Steve Hillage ja The American Dream.


title: Todd Rundgren

text: Rundgrenin tekemä video kappaleelle ”Time Heals” oli yksi ensimmäisistä MTV-kanavan esittämistä musiikkivideoista. RCA tilasi häneltä Gustav Holstin "Planeetat"-orkesterisarjaan sovitetun animaation uuden videosoittimensa markkinoimiseksi. Vuonna 1981 Rundgren suunnitteli yhden ensimmäisistä maalausohjelmista, joka toimi Apple II -tietokoneella ja oli nimeltään Utopia Graphics System. 1990-luvulla Rundgren oli ensimmäisten NewTek Video Toasterin käyttäjiä.


title: Todd Rundgren

text: Rundgren on säveltänyt musiikkia muun muassa vuoden 1986 lasten televisiosarjaan "Pee-Wee’s Playhouse" sekä elokuviin "Vaaran varjossa" (1987) ja "Nuija ja tosinuija (1994).


title: Mike Iupati

text: Michael "Mike" Iupati (s. 12. toukokuuta 1987) on amerikansamoalainen amerikkalaisen jalkapallon pelaaja, pelipaikaltaan hyökkäyksen linjamies. Hän pelaa tällä hetkellä NFL-liigan San Francisco 49ersissa.


title: Mike Iupati

text: Teini-iässä perheineen Kaliforniaan muuttanut Iupati pelasi yliopistojalkapalloa Idahon yliopiston joukkueessa, josta hänet varattiin NFL:ään liigan vuoden 2010 varaustilaisuuden ensimmäisellä kierroksella, koko tilaisuuden 17. pelaajana.


title: Mike Iupati

text: Iupati teki hänet varanneen San Francisco 49ersin kanssa viiden vuoden sopimuksen, jonka arvo voi nousta yhteensä 18,25 miljoonaan dollariin.


title: Mike Iupati

text: Iupatin pikkuveli Andrew Iupati pelaa yliopistojalkapalloa puolustuksen linjamiehenä Oregonin yliopiston joukkueessa.


title: Inmaculle Naberaho

text: Inmaculle Naberaho (s. 14. kesäkuuta 1973) on ruandalainen entinen yleisurheilija, joka kilpaili kestävyysjuoksussa. Naberaho osallistui Barcelonan olympialaisiin 1992, joissa hän oli 3 000 metrillä alkueränsä kymmenes ja karsiutui. Hän juoksi kisoissa ennätysaikansa 10.02,62.


title: Pablo Tusset

text: Pablo Tusset (s. 1965, Barcelona, Espanja) on espanjalainen rikos- ja tieteiskirjailija, joka toimi ennen päätoimista kirjailijanuraansa kirjallisuuskriitikkona. Tussetin esikoisteos "Parasta mitä voisarvelle voi tapahtua" ilmestyi vuonna 2001 ja voitti arvostetun Premio Tigre Juan -kirjallisuuspalkinnon. Suomessa Tussetia on julkaissut Sammakko.


title: AMS-LaTeX

text: AMS-LaTeX on kokoelma LaTeX-ladontajärjestelmän luokkia. Se on saanut nimensä Yhdysvaltojen matemaattisen yhdistyksen, American Mathematical Societyn (AMS) mukaan, joka on toiminut myös luokkien kehittäjänä. Paketti otetaan käyttöön LaTeXin komennolla \usepackage{amsmath}.


title: Katherine Rawls

text: Katherine Louise Rawls (14. kesäkuuta 1918 Nashville – 8. huhtikuuta 1982 White Sulphur Springs) oli yhdysvaltalainen uimahyppääjä ja uimari. Hän edusti seuratasolla Miami Beach Swimming Clubia.


title: Katherine Rawls

text: Rawls tuli uintiperheestä. Hänen siskonsa Dorothy ja Evelyn menestyivät uinnissa kansallisella tasolla ja veli Sonny oli erinomainen uimahyppääjä.


title: Katherine Rawls

text: Rawls kilpaili 14 vuoden iässä Los Angelesin olympialaisissa 1932, joissa hän sai ponnahduslaudalta hopeamitalin. Hän rikkoi samana vuonna sekauinnissa, jossa hän oli voittamaton kahdeksan vuoden ajan putkeen. Rawls sai ponnahduslaudalta olympiahopeaa toistamiseen vuoden 1936 kisoissa ja kilpaili lisäksi 100 metrin vapaauinnissa, jossa hän sijoittui seitsemäneksi, ja 4 × 100 metrin vapaauintiviestissä, josta Yhdysvallat sai pronssia. Rawls voitti kotimaassaan 33 AAU:n mestaruutta, mikä oli siihen aikaan kisojen ennätys. Hän menestyi toisiinsa verrattuna erilaisissa lajeissa, vapaa-, rinta- ja selkäuinnissa uimahyppyjen lisäksi. Rawls voitti ensimmäisenä naisena neljä mestaruutta yksissä maansa mestaruuskisoissa tehdessään sen vuonna 1937, ja toisti saman seuraavana vuonna.


title: Katherine Rawls

text: Rawls lopetti uinnin vuoden 1938 maansa mestaruuskisojen jälkeen ja oli toisessa maailmansodassa ilmavoimien lentokonepilotti. Hän oli naimisissa lentäjä Theodore Rawlsin kanssa. Rawls toimi oman uransa jälkeen uimaopettajana White Sulphur Springsissä Länsi-Virginiassa, jossa hän kuoli syöpään vuonna 1982. Hänet nimitettiin uinnin kansainväliseen kunniagalleriaan vuonna 1965, ja Fort Lauderdalessa asunut Rawls on suuri syy sille, että galleria sijaitsee kyseisessä kaupungissa.


title: Barry Sanders

text: Barry Sanders (s. 16. heinäkuuta 1968 Wichita, Kansas) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hän pelasi koko kymmenvuotisen ammattilaisuransa Detroit Lionsin joukkueessa.


title: Barry Sanders

text: Sanders valittiin vuonna 2004 amerikkalaisen jalkapallon Hall of Fameen. Häntä pidetään yhtenä lajin kaikkien aikojen parhaista keskushyökkääjistä.


title: Barry Sanders

text: Sanders voitti yliopistourallaan Oklahoman osavaltionyliopiston joukkueessa parhaalle yliopistopelaajalle annettavan Heisman Trophyn vuonna 1988. Detroit Lions varasi hänet seuraavan vuoden NFL:n varaustilaisuudessa ensimmäisen kierroksen kolmantena pelaajana.


title: Barry Sanders

text: Sanders pelasi Detroitissa kymmenen kauden ajan, kunnes yllättäen ilmoitti heinäkuussa 1999 lopettavansa uransa, vain 31-vuotiaana. Hänet valittiin urallaan NFC-konferenssin joukkueeseen NFL:n tähdistöotteluun Pro Bowliin jokaisella pelikaudellaan.


title: Kalsiumsitraatti

text: Kalsiumsitraatti on sitruunahapon kalsiumsuola. Sitä käytetään elintarvikkeiden happamuudensäätöaineena E-koodilla E333, mutta joskus myös makuaineena. Tässä suhteessa se on samankaltainen kuin natriumsitraatti. Kalsiumsitraattia voidaan käyttää myös veden pehmentämiseen, koska sitraatti-ionit kelatoivat ei-toivottuja metalli-ioneita. Kalsiumsitraattia löytyy myös lisäravinteista, joiden kokonaispainosta kalsiumia on 21%.


title: Kalsiumsitraatti

text: Kalsiumsitraatti on hajutonta valkoista pulveria, joka ei liukene veteen. Kuten sitruunahappo, kalsiumsitraatti maistuu karvaalta. Se maistuu myös suolaiselta.


title: Kalsiumsitraatti

text: Kalsiumsitraatti on eristämisen välivaihe fermentaatioprosessissa, jolla sitruunahappoa tuotetaan teollisesti. Sitruunahappo liuoksesta neutraloidaan ja saostetaan kalsiumhydroksidilla. Saostuma suodatetaan ja pestään saaden puhdasta kalsiumsitraattia. Tämä kalsiumsitraatti voidaan myydä sellaisenaan tai muuttaa sitruunahapoksi laimealla rikkihapolla.


title: Kalsiumsitraatti

text: Kalsiumsitraatin biosaatavuuden on todettu olevan samankaltainen edullisemman kalsiumkarbonaatin kanssa. Toisin kuin emäksinen kalsiumkarbonaatti, kalsiumsitraatti ei toimi antasidina. Tästä syystä mahan vähähappoisuudesta kärsivien tulisi ennemmin valita kalsiumsitraatti kalsiumlisäksi.


title: Castlevania Chronicles

text: Castlevania Chronicles (Japanissa nimellä ) on Konamin vuonna 2001 kehittämä ja julkaisema "Castlevania" -pelisarjaan kuuluva videopeli. Se on "in" ohella sarjan toinen peli, joka julkaistiin PlayStationille.


title: Castlevania Chronicles

text: Peli on periaatteessa päivitys vuonna 1993, ainoastaan japanissa Sharp X68000 -tietokoneelle julkaistusta "Akumajō Dracula" -pelistä, joka puolestaan on uusintaversio NES:in "Castlevaniasta". Pelin alkuvalikossa on pelaajan valittavissa joko Sharp X68000 -versio (Original Mode) tai PlayStationia varten paranneltu päivitys (Arrange Mode). Yksi huomattavin muutos päivityksessä on pelin hahmon, Simon Belmontin, uudistettu ulkoasu.


title: Piitetrakloridi

text: Piitetrakloridi eli tetrakloorisilaani (SiCl) on kloorin ja piin muodostama epäorgaaninen molekyyliyhdiste. Yhdistettä käytetään muun muassa puolijohdeteollisuudessa erittäin puhtaan piin valmistamiseen.


title: Piitetrakloridi

text: Piitetrakloridi on huoneenlämpötilassa viskoosia kirkasta nestettä. Se reagoi veden kanssa muodostaen piidioksidia ja vetykloridia. Tämän vuoksi se höyryää ilmankosteuden vaikutuksesta.


title: Piitetrakloridi

text: Vanhin tapa tuottaa piitetrakloridia on kloorikaasun, piidioksidin ja hiilen välinen reaktio. Nykyään yhdistettä tuotetaan pääasiassa joko piin tai ferropiin ja kloorikaasun välisellä reaktiolla tai piikarbidista ja kloorista. Kloorin ja piin välisessä reaktiossa reaktorin lämpötila tulee olla yli 400 °C, koska alemmassa lämpötilassa muodostuu sivutuotteina trikloorisilaania ja muita piiklorideja.


title: Piitetrakloridi

text: Suurin osa piitetrakloridista käytetään erittäin puhtaan piidioksidin valmistamiseen polttamalla yhdistettä happea ja vetyä sisältävässä ilmakehässä. Puolijohdeteollisuutta varten piitetrakloridista voidaan tuottaa myös polykiteistä piitä kuumentamalla sitä vetyilmakehässä. Lisäksi piitetrakloridi reagoi eräiden metallien kanssa muodostaen niiden pinnalle kestävän karbidikerroksen. Alkoholien kanssa se reagoi muodostaen piihapon estereitä, kuten tetraetyyliortosilikaattia.


title: Caruana

text: Caruana on maltalainen sukunimi, joka on muun muassa seuraavilla henkilöillä:


title: Bolzanon voiton monumentti

text: Bolzanon voiton monumentti () on ensimmäisen maailmansodan muistoksi pystytetty riemukaari, joka sijaitsee Bolzanon kaupungissa Italiassa. Se on pystytetty Benito Mussolinin määräyksestä vuonna 1928. Portin on suunnitellut italialainen arkkitehti Marcello Piacentini.


title: Winding

text: Winding on muun muassa seuraavien henkilöiden sukunimi:


title: John Harington

text: Sir John Harington (joskus myös muodossa Harrington; 4. elokuuta 1560 Kelston, Somerset, Englanti – 20. marraskuuta 1612 Kelston, Somerset, Englanti) oli englantilainen hovimies, kirjailija, keksijä ja taiteilija, joka tunnetaan parhaiten WC-pöntön keksijänä. Harington oli merkittävä jäsen kuningatar Elisabet I:n hovissa. Hän kuitenkin menetti runojensa ja muiden kirjoitustensa takia suosionsa Elisabetin sekä tämän seuraajan Jaakko I:n silmissä.


title: John Harington

text: Harington rakennutti vuonna 1596 kaksi WC-pönttöä: toisen itselleen ja toisen kuningatar Elisabet I:lle. Hän julkaisi myös keksinnöstään teoksen "A New Discourse upon a Stale Subject: The Metamorphosis of Ajax". Kirja sisälsi poliittisia viittauksia Elisabetin suosikki Robert Dudleyhin, mistä kuningatar suuttui ja jonka seurauksena Harington karkotettiin hovista. Lisäksi Haringtonia arvosteltiin kirjasta niin, että hän luopui viemäröintialasta.


title: Carina Appel

text: Carina Appel (26. kesäkuuta 1967 Vaasa – 5. huhtikuuta 2012 Kristiinankaupunki) oli suomalainen valokuvaaja.


title: Carina Appel

text: Appel toimi pitkään freelance- ja tv-kuvaajana Lähi-Idän kriisialueilla, kuten Israelissa, Irakissa ja Afganistanissa. Hän asui vuodesta 2002 lähtien Jerusalemissa työskennellen muun muassa suomalaisen kirjeenvaihtajan Leena Reikon kanssa. Appelin asiakkaina oli pohjoismaisten yleisradioyhtiöiden lisäksi uutistoimisto AP. Lisäksi hän teki kuvareportaaseja Alma Median lehtiin. Vuonna 2003 hänen Irakissa ottamansa kuva oli ehdokkaana Pulitzer-palkinnon saajaksi. Ennen valokuvaajaksi ryhtymistään Appel oli kouluttautunut metsänhoitajan ja poliisin ammatteihin.


title: Carina Appel

text: Carina Appel muutti takaisin Suomeen vuonna 2011 ja asettui asumaan Kristiinankaupunkiin Siipyyn kylään. Hän menehtyi henkirikoksen uhrina huhtikuussa 2012.


title: Pennsylvania Avenue

text: Pennsylvania Avenue on Yhdysvaltain pääkaupungin Washingtonin pääkatu, joka yhdistää kongressitalo Capitolin ja Valkoisen talon. Pennsylvania Avenuella järjestetään Yhdysvaltain presidentin virkaanastujaisparaateja ja suuria mielenosoitusmarsseja. Se on myös vilkkaasti liikennöity työmatkareitti.


title: Pennsylvania Avenue

text: Katua alettiin kutsua Pennsylvania Avenueksi ensimmäisen kerran tiettävästi vuonna 1791. Nimen alkuperästä ei ole varmaa tietoa, mutta nimellä saatettiin yrittää lepytellä philadelphialaisia, tai nimi oli vain johdonmukainen jatko muille osavaltioiden mukaan nimetyille kaduille Washingtonissa. 1800-luvun alussa Pennsylvania Avenuesta oli tullut kaupungin pääkatu kauppoineen ja liiketiloineen, mutta vuosisadan lopulla sitä reunustivat kuitenkin jo halvat hotellit ja tatuointiliikkeet, ja kadun arvokkuutta ryhdyttiin palauttamaan rakentamalla sille suuria virastotaloja kuten postitalo.


title: Alfred Schneidau

text: Alfred John Schneidau (5. helmikuuta 1867 Camden, Middlesex – 24. tammikuuta 1940 Finchley, Suur-Lontoo) oli brittiläissyntyinen kriketinpelaaja ja olympiamitalisti.


title: Alfred Schneidau

text: Schneidau kilpaili vuoden 1900 kesäolympialaisissa Pariisissa, hopeaa voittaneessa Union des Sociétés Français de Sports Athletiques -joukkueessa. Schneidau toimi joukkueen avauslyöjänä kummassakin sisävuorossa lyöden 8 juoksua ensimmäisessä ja yhden toisessa vuoroparissa.


title: Alfred Schneidau

text: Teini-iässä Schneidau pelasi jalkapallomaalivahtina mm. Fulhamissa.


title: Alfred Schneidau

text: Schneidaulla oli monikansallinen tausta. Hänen isänsä oli syntyisin Guernseyltä ja hänen äitinsä oli amerikkalainen.


title: The Key Is the Key

text: The Key Is the Key on suomalaislaulaja Ronyan esikoisalbumi, joka julkaistiin 13. kesäkuuta 2012. Albumin on tuottanut Rake. Albumi sijoittui yhdeksi viikoksi Suomen virallisen albumilistan 25. sijalle.


title: The Key Is the Key

text: Albumin ensisingle ”Annoying” julkaistiin jo kesäkuussa 2011 ja se vietti useita viikkoja YleX-radiokanavan Himotuimmat-listan kärkisijoilla. Toinen single ”Hyperventilating” julkaistiin huhtikuussa 2012 ja siitä julkaistiin Mikko Harman ohjaama, Portugalissa kuvattu musiikkivideo.Ronya on kuvaillut albuminsa olevan kuin hypnoosi, jossa seikkailee Ronyan lisäksi hänen alter egonsa Ajnor.


title: Gaussin yksikköjärjestelmä

text: Gaussin yksikköjärjestelmä () on fysiikassa yleisimmin käytetty cgs-järjestelmään pohjautuva sähköisten ja magneettisten suureiden yksikköjärjestelmä. Sitä sanotaan toisinaan myös yksinkertaisesti cgs-järjestelmäksi, mikä kuitenkin on harhaanjohtavaa, koska cgs-järjestelmään kuuluu muitakin sähkösuureiden yksikköjärjestelmiä, kuten jäljempänä tarkemmin selitään.


title: Gaussin yksikköjärjestelmä

text: Nykyään Gaussin järjestelmän on pitkälti tieteellisissäkin yhteyksissä syrjäyttänyt SI-järjestelmä, jonka käyttö yhä laajenee Gaussin järjestelmän kustannuksella. Muunnokset Gaussin ja SI-yksiköiden välillä eivät ole aivan yksinkertaisia, koska fysiikan suureiden määritelmätkin järjestelmissä poikkeavat toisistaan ja sen mukaisesti myös fysiikan lakeja esittävät kaavat, esimerkiksi Maxwellin yhtälöt, on esitettävä eri muodossa riippuen siitä, mitä järjestelmää käytetään. On myös suureita, jotka toisessa järjestelmässä ovat dimensiottomia eli niihin ei liity yksikköä, mutta jotka toisessa järjestelmässä ovat dimensiollisia.


title: Gaussin yksikköjärjestelmä

text: Gaussin järjestelmä on perusteiltaan vanhempi kuin CGS-järjestelmä. Se on saanut nimensä saksalaisen matemaatikko ja fyysikko Carl Friedrich Gaussin mukaan. Hän laati 1830-luvulla yhdessä Weberin kanssa ensimmäisen huomattavan ehdotuksen sähkösuureiden yksikköjärjestelmäksi. Siinä tosin perusyksikköinä olivat millimetri, gramma ja sekunti. Gauss käytti järjestelmää ensin maan magneettikentän mittauksiin, mutta sen käyttö laajeni ennen pitkää muihinkin sähköisiin mittauksiin. Myöhemmin laadittu järjestelmä sai nimen Gaussin järjestelmä, vaikka se poikkeaa Gaussin ehdottamasta siinä, että pituuden yksikkönä on senttimetri.


title: Gaussin yksikköjärjestelmä

text: British Associationin raportissa vuodelta 1873 ehdotettiin kahta samoille perusteille rakentuvaa järjestelmää, joista toisessa joista toisessa perusyksikköinä ovat jalka, graani ja sekunti, toisessa senttimetri, gramma ja sekunti. On myös ehdotettu järjestelmää, jossa perusyksikköinä olisivat jalka, pauna ja sekunti.


title: Gaussin yksikköjärjestelmä

text: Gaussin järjestelmän sijasta käytetään nykyisin yleensä SI-järjestelmää, jota sen varhaisemmissa muodoissaan on myös sanottu mekaanisten yksiköiden osalta MKS-järjestelmäksi, sähköyksiköillä täydennettynä MKSA-järjestelmäksi.


title: Gaussin yksikköjärjestelmä

text: Gaussin järjestelmä on vain yksi CGS-järjestelmään kuuluvista sähkömagneettisten suureiden yksikköjärjestelmistä. Muita ovat "sähköstaattinen järjestelmä" (ESU), "sähkömagneettinen järjestelmä" (EMU) ja Lorentz-Heavisiden järjestelmä. Gaussin järjestelmä voidaan käsittää sähköstaattisen ja sähkömagneettisen järjestelmän yhdistelmäksi siten, että sähkösuureille käytetään sähköstaattisen, magneettisille suureille sähkömagneettisen järjestelmän yksiköitä.


title: Gaussin yksikköjärjestelmä

text: On myös yksikköjärjestelmiä, joita sanotaan "luonnollisiksi järjestelmiksi". Sellaisia ovat esimerkiksi atomaariset yksiköt ja Planckin yksiköt.


title: Gaussin yksikköjärjestelmä

text: SI-järjestelmä ovat nykyisin ylivoimaisesti yleisimmin käytetty järjestelmä. Teknisillä ja käytännöllisillä aloilla se on ollut lähes yleismaailmallisessa käytössä jo vuosikymmeniä, mutta esimerkiksi teoreettista fysiikkaa ja tähtitiedettä käsittelevässä tieteellisessä kirjallisuudessa Gaussin järjestelmä oli vallitseva vielä jokin aika sitten, nykyisin tosin yhä vähemmän. Erityisesti atomifysiikassa ja kiinteän olomuodon fysiikassa Gaussin järjestelmä oli vielä 1970-luvulla lähes yksinomaisessa käytössä, pääasiassa koska atomitasolla ei sähkökentän voimakkuutta ja sähkövuon tiheyttä voida pitää kahtena eri suureena, minkä vuoksi oli luonnollista, että niillä oli sama Gaussin järjestelmässä sama yksikkö ja lukuarvo.


title: Gaussin yksikköjärjestelmä

text: Luonnollisia yksiköitä käytetään enimmäkseen eräillä abstrakteilla teoreettisen fysiikan aloilla, varsinkin hiukkasfysiikassa ja säieteoriassa.


title: Gaussin yksikköjärjestelmä

text: Yksi ero Gaussin ja SI-järjestelmän välillä on, missä kaavoissa esiintyy tekijä 4π. SI-järjestelmän sähkömagneettisia yksiköitä sanotaan "rationalisoiduiksi", koska niitä käytettäessä tekijä 4π ei esiinny eksplisiittisesti Maxwellin yhtälöissä. Sitä vastoin käänteisen neliön laeissa kuten Coulombin laissa sekä Biot'n ja Savartin laissa tämä tekijä esiintyy nimittäjässä tekijän "r" yhteydessä. "Ei-rationalisoidussa" Gaussin järjestelmässä (mutta ei Lorentzin-Heavsiden järjestelmässä) asian laita on päinvastoin: tekijä 4π esiintyy kahdessa Maxwellin yhtälöistä, mutta ei Coulombin eikä Biot'n ja Savartin laissa. (Tosin SI-järjestelmässäkin tekijä 4π kyllä esiintyy magneettivakion lukuarvossa, joka on 4π · 10 H/m. Tämän vuoksi eräiden magneettisten suureiden yksiköiden suhteet SI- ja Gaussin järjestelmässä, samoin kuin sähköyksiköidenkin suhteet SI- ja sähköstaattisessa CGS-järjestelmässä, ovat kymmenen potensseja.)


title: Gaussin yksikköjärjestelmä

text: "Rationalisoidussa" järjestelmässä Coulombin laki esitetään muodossa:


title: Gaussin yksikköjärjestelmä

text: missä tekijä 1/"ε", on samalla sähkövuon tiheyden D ja sähkökentän voimakkuuden E suhde:


title: Gaussin yksikköjärjestelmä

text: ja


title: Gaussin yksikköjärjestelmä

text: Tällöin vuon tiheys etäisyydellä "r" pistemäisestä varauksesta on sama kuin varauksesta lähtevä sähkövuo jaettuna "r"-säteisen pallon pinta-alalla. Jos varauksen yksikkö valitaan siten, että sähkövakio "ε" saa arvon 1, sähkövuon tiheys D on tyhjiössä jo määritelmän perusteella yhtä suuri kuin sähkökentän voimakkuus E. Gaussin lain mukaan suljetun pinnan läpäisevä sähkövuo on tällöin yhtä suuri kuin sen sisällä oleva varaus "Q".


title: Gaussin yksikköjärjestelmä

text:
Ei-rationalisoidussa järjestelmässä käänteisen neliön laki voidaan esittää
Mutta vaikka tässä ei esiinny tekijää 1/"ε", sillä itse asiassa on arvo 4π, eikä Gaussin lakia voi esittää ilman, että siinä esiintyy tekijä 4π.


title: Gaussin yksikköjärjestelmä

text: Muuan huomattava ero SI-järjestelmän ja Gaussin järjestelmän välillä koskee varauksen yksikön määritelmää. SI-järjestelmässä sähkösuureisiin liittyy erityinen perusyksikkö, sähkövirran yksikkö ampeeri. Tästä seuraa, ettei myöskään varauksen yksikköä, coulombia (1 C = 1 As, ampeerisekunti) voi esittää pelkästään mekaanisista perusyksiköistä (metri, kilogramma, sekunti) johdettuna yksikkönä. Sitä vastoin Gaussin järjestelmässä sähkövarauksen yksikkö, "statcoulombi" (statC) eli "franklin" (Fr), on mekaanisista perusyksiköistä (senttimetri, gramma, sekunti) johdettu yksikkö:


title: Gaussin yksikköjärjestelmä

text:
Esimerkiksi Coulombin laki saa Gaussin järjestelmässä yksinkertaisesti muodon:
missä "F" on varausten välillä vaikuttava voima, "Q" ja "Q" kyseessä olevat varaukset ja "r" niiden välinen etäisyys. Jos "Q" ja "Q" on ilmoitettu statcoulombeina, saadaan kaavasta voima dyneinä.


title: Gaussin yksikköjärjestelmä

text:
Sitä vastoin SI-järjestelmässä Coulombin laki on esitettävä muodossa:
missä "ε" on sähkövakio (tyhjiön permittiivisyys), joka on domensiollinen suure. Sen dimensio on varaus aika massa pituus. Ilman tekijää "ε" tämän kaavan molemmat puolet eivät saisi SI-järjestelmässä samaa dimensiota. Sen sijaan Gaussin järjestelmässä vakiota "ε" ei itse asiassa edes ole (tai se on määritelmän mukaan 1). Tämä esimerkki osoittaa, miten jotkin dimensiolliset luonnonvakiot voidaan poistaa fysiikan yhtälöistä määrittelemällä yksiköt sopivalla tavalla. SI-järjestelmässä 1/"ε" on samalla sähkövuon tiheyden ja sähkökentän voimakkuuden suhde, kun taas Gaussin järjestelmän "rationalisoiduissa" versiossa vuontiheys tyhjiössä on sama kuin sähkökentän voimakkuus.


title: Gaussin yksikköjärjestelmä

text: Koska varausyksikkö perustuu mekaanisiin perusyksikköihin eli pituuden, ajan ja massan yksikköihin, mekaanisten yksiköiden ja sähkömagneettisten ilmiöiden välinen suhde on Gaussin järjestelmässä selkeämpi kuin SI-järjestlmässä. Esityisesti valonnopeus "c" on sellaisenaan näkyvissä sähkömagneettisissa kaavoissa kuten Maxwellin yhtälöissä (katso jäljempää), kun taas SI-järjestelmässä se on niissä vain implisiittisesti mukana, relaation formula_7 kautta.


title: Gaussin yksikköjärjestelmä

text: Toisin sanoen eräs sähkömagnetismin huomattava piirre on, että yhdistämällä sähköstaattisia ja magnetostaattisia mittauksia jokin suure voi saada nopeuden yksikön, vaikka mittaukset eivät koskisikaan mitään "fysikaalista" nopeutta. Historiallisesti tätä suuretta on sanottu "absoluuttisen sähkömagneettisen varausyksikön ja absoluuttisen sähköstaattisen varausyksikön suhteeksi".) Maxwell kiinnittikin 1800-luvulla huomiota siihen, että tämä suure, jonka Wilhelm Eduard Weber ja Rudolf Kohlrausch olivat mitanneet, oli huomattavan lähellä Hippolyte Fizeaun ja Léon Foucault'n mittaamaa valonnopeutta. Tämä "yhteensattuma" auttoi osaltaan häntä muotoilemaan Maxwellin yhtälöt. Kun Maxwellin yhtälöt estetään Gaussin järjestelmän mukaisessa muodossa, näkyy selvästi, miten "c" sitoo toisiinsa sähköstaattiset ja magnetostaattiset suureet, kun taas SI-järjestelmässä tämä yhteys on jonkin verran hämärtynyt.


title: Gaussin yksikköjärjestelmä

text: Gaussin järjestelmässä, toisin kuin SI-järjestelmässä, sähkökentällä "E" ja magneettikentällä "B" on sama dimensio. Tästä syystä eri järjestelmissä magneettivuon tiheys "B" saa hyvin eri suuret arvot, joiden suhde on valonnopeus "c". Sama koskee muitakin magneettisia suureita kuten magneettikentän voimakkuutta "H" ja magnetoitumaa "M". Esimerkiksi tasopolaroituneen sähkömagneettiseen aaltoon liittyvien sähkö- ja magneettikenttien suhde saa Gaussin järjestelmässä muodon |E(r,"t")|=|B(r,"t")| ja SI-järjestelmässä muodon |E(r,"t")|="c"|B(r,"t")|.


title: Gaussin yksikköjärjestelmä

text: Muutkin polarisaatioon ja magnetoitumiseen liittyvät yksiköt määritellään Gaussin järjestelmässä toisin kuin SI-järjestelmässä. Erityisesti Gaussin järjestelmässä seuraavilla suureilla on sama dimensio: sähkökentän voimakkuus "E", sähkövuon tiheys "D", polarisaatiotiheys "P", magneettivuon tiheys "B", magneettikentän voimakkuus "H" ja magnetoituma "M". On myös huomattava, että sähköinen ja magneettinen suskeptibiliteetti ovat sekä sekä Gaussin että SI-järjestelmässä dimensiottomia suureita, mutta saman aineen suskeptibiliteetit saavat eri lukuarvot eri järjestelmissä.


title: Gaussin yksikköjärjestelmä

text: Tässä osiossa luetellaan tärkeimmät sähköopin kaavat sekä Gaussin että SI-järjestelmän mukaisessa muodossa.


title: Gaussin yksikköjärjestelmä

text: Maxwellin yhtälöt on tässä esitetty sekä makroskooppisessa että mikroskooppisessa muodossa, kuitenkin ainoastaan differentiaalimuodossa (ei siis integraalimuodossa).


title: Gaussin yksikköjärjestelmä

text:
Tässä esitetään kenttien lausekkeet dielektrisissä aineissa. Yksinkertaisuuden vuoksi oletetaan, että väliaine on homogeeninen, isotrooppinen ja ei-dispersiivinen, niin että sen permittiivisyys on vakio.
missä


title: Gaussin yksikköjärjestelmä

text: Aineen suhteellinen permittiivisyys (formula_8 Gaussin järjestelmässä ja formula_12 SI-järjestelmässä) on dimensioton suure, jolla on sama arvo kummassakin järjestelmässä. Myös aineen sähköinen suskeptibiliteetti on kummassakin järjestelmässä dimensioton, mutta samallekin aineelle sillä on eri lukuarvo eri järjestelmissä:


title: Gaussin yksikköjärjestelmä

text:
Seuraavassa esitetään lausekkeet magneettisten väliaineiden kenttäsuureille. Tässäkin oletetaan, että väliaine on homogeeninen, isotrooppinen ja ei-dispersiivinen, niin että sen permeabiliteetti on vakio.
missä


title: Gaussin yksikköjärjestelmä

text: Väliaineen suhteellinen permeabiliteetti (formula_14 Gaussin ja formula_18 SI-järjestelmässä) on dimensioton suure, ja sen arvo on sama kummassakin järjestelmässä. Myös magneettinen suskeptibiliteetti on kummassakin järjestelmässä dimensioton, mutta samallekin aineelle sillä on eri lukuarvo eri järjestelmissä:


title: Gaussin yksikköjärjestelmä

text: Sähkö- ja magneettikentät voidaan kirjoittaa myös vektoripotentiaalin "A" ja skalaaripotentiaalin φ avulla seuraavasti:


title: Gaussin yksikköjärjestelmä

text:
Alla olevassa taulukossa on lueteltu sähkö- ja magneettisten suureiden nimet ja tunnukset Gaussin järjestelmässä sekä niiden suuruudet vastaavina SI-yksikköinä.
Näissä lausekkeissa "c" tarkoittaa lukua 29 979 245 800 ≈ 3·10, joka on valonnopeuden lukumäärä yksiköissä cm/s. Yksiköiden välisiä muunnoksia ilmaistaessa käytetään usein merkkiä "↔" yhtäläisyysmerkin "=" asemesta, esimerkiksi 1 C ↔ 2 997 924 580 Fr, koska Gaussin yksiköt vastaavat tiettyjä SI-yksikköjä, mutta eivät ole samaa dimensiota, minkä vuoksi yhtälöissä tai kaavoissa on yleensä väärin korvata 1 C arvolla 2 997 924 580 Fr.


title: Gaussin yksikköjärjestelmä

text: On yllättävää ajatella, että kapasitanssi voidaan mitata senttimetreinä. Tällä on kuitenkin konkreettinen merkitys: pallopinnan, jonka säde on 1 cm, ja äärettömän kaukana olevan kohteen välinen kapasitanssi tyhjiössä on Gaussin yksiköissä 1 cm.


title: Gaussin yksikköjärjestelmä

text: Toinen yllättävä seikka on, että ominaisresistanssin yksikkö on sekunti. Tällekin on fysikaalinen tulkinta: jos levykondensaattori varataan, mutta sen levyjen välinen eriste päästää lävitseen tietyn vuotovirran, kondensaattori menettää vähitellen varauksensa vuotoverran vuoksi. Jos eristeen ominaisresitanssi on X sekuntia, levyjen varaus pienenee puoleen 0,05 X sekunnissa (0,05 = ln 2 / 4π). Tämä tulos ei riipu kondensaattorin koosta, muodosta tai varauksesta, ja näin ollen tämä osoittaa perustavan yhteyden resistanssin ja ajan yksiköiden välillä.


title: Gaussin yksikköjärjestelmä

text: Eräillä Gaussin järjestelmän yksiköillä on eri nimet, mutta ne ovat itse asiassa dimensionaalisesti ekvivalentteja, toisin sanoen niillä on sama perusyksiköiden (cm, g, s) avulla ilmaistu lauseke. (Samaan tapaan SI-järjestelmässäkin eräillä suureilla on dimensionaalisesti ekvivalentteja yksiköitä, esimerkiksi radioaktiivisuuden yksikkö becquerel ja taajuuden hertsi, samoin vääntömomentin newtonmetri ja energian joule.) Eri nimiä käytetään sekaannuksen välttämiseksi ja sen selventämiseksi, mistä fysikaalisesta suureesta on kysymys. Esimerkiksi kaikki seuraavat suureet ovat dimensionaalisesti ekvivalentteja Gaussin yksiköissä, mutta niillä on eri nimet:


title: Gaussin yksikköjärjestelmä

text: Mikä tahansa Gaussin yksiköissä esitetty kaava voidaan muuntaa SI-järjestelmän mukaiseen muotoon vaihtamalla alla olevan taulukon Gaussin järjestelmän sarakkeessa oleva suure SI-järjestelmän sarakkeessa olevaan lausekkeeseen. Käänteinen muunnos tehdään suorittamalla päinvastainen lausekkeen vaihto. Tämä koskee kaikkia edellä esitettyjä kaavoja kuten Maxwellin yhtälöitä, mutta myös muita, joita ei edellä ole mainittu. Tarvittaessa yhtälöiden yksinkertaistamiseksi voidaan käyttää myös yhteyttä formula_20 to simplify.


title: Sinikieliskinkki

text: Sinikieliskinkki ("Tiliqua scincoides") on skinkkien heimoon kuuluva liskolaji. Se on kotoisin Australiasta sekä Tanimbarin ja Babarin saaristoilta Indonesiasta Molukkien provinssista.


title: Sinikieliskinkki

text: Sinikieliskinkin koko vaihtelee 28-68 sentin välillä. Selvästi havaittavia sukupuolieroja ei ole, mutta uroksella voi olla jykevämpi pää ja solakampi vartalo. Sen suomut ovat isot, kovat ja kiiltävät. Väritys vaihtelee lajikohtaisesti hyvinkin suuresti, pääväri on kuitenkin vaaleanruskean ja mustan välillä.


title: Miljoonan dollarin sääret

text: Miljoonan dollarin sääret () on Nick Grinden ja Edward Dmytrykin ohjaama yhdysvaltalainen komediaelokuva, joka sai ensi-iltansa vuonna 1939. Elokuvan pääosissa näyttelevät Betty Grable, John Hartley, Donald O’Connor ja Jackie Coogan. "Miljoonan dollarin sääret" sai ensi-iltansa Yhdysvalloissa 14. heinäkuuta 1939. Elokuvan käsikirjoittivat Richard English ja Lewis R. Foster. Elokuvan on tuottanut Paramount Pictures.


title: Miljoonan dollarin sääret

text: Elokuvalla ei ole mitään yhteyttä seitsemän vuotta aikaisemmin 1932 valmistuneeseen samannimiseen "Miljoonan dollarin sääret" -elokuvaan.


title: Bupropioni

text: Bupropioni, vanhalta nimeltään amfebutamoni, (markkinoidaan Suomessa nimillä Zyban ja Voxra) on dopamiinin ja noradrenaliinin takaisinoton estäjä (NDRI), tupakoinnin lopettamiseen ja masennuksen hoitamiseen käytettävä lääke.


title: Bupropioni

text: Bupropioni on substituoitu katinoni, jotka ovat tyypillisesti psykostimulantteja.


title: Bupropioni

text: Bupropionin ensisijaisen farmakologisen vaikutuksen arvellaan tutkimuksien perusteella olevan dopamiinin ja noradrenaliinin vapauttaminen ja takaisinoton estäminen, sekä nikotinergisten asetyylikoliinireseptoreiden antagonismi. Lääketieteellisesti bupropioni on ei-trisyklinen masennuslääke, joka eroaa perustavanlaatuisella tavalla muista yleisesti määrätyistä antidepressanteista kuten selektiivisistä serotoniinin takaisinoton estäjistä.


title: Bupropioni

text:
Bupropionia käytetään masennuksen ja nikotiiniriippuvuuden lisäksi myös tarkkaavaisuus- ja ylivilkkaushäiriöiden oireiden lääkitsemiseen. Vuonna 2005 julkaistussa kuuden viikon pituisessa lääketutkimuksessa 21 prosenttia potilaista hyötyi bupropionilääkityksestä. Bupropionista saattaa olla hyötyä metamfetamiiniriippuvuuden hoidossa henkilöillä, joiden metamfetamiinin käytön lähtötaso on matala.
On myös olemassa viitteitä siitä, että bupropioni auttaa naisten kiihottumisvaikeuksiin.


title: Bupropioni

text: Bupropionilla on jonkin verran väärinkäyttöpotentiaalia, koska sillä on lievästi crack-kokaiinin ja amfetamiinin kaltainen vaikutus, esimerkiksi nuuskattuna tai suonensisäisesti käytettynä. Depot-rakenteen hajotessa aine vapautuu nopeammin elimistöön mutta myös happamat sidosaineet vapautuvat ja murskattu tabletti on esimerkiksi nenän limakalvoilla, lihaksessa, haavassa tai verisuonissa erittäin kivuliasta.


title: Bupropioni

text: Bupropionivalmisteiden depottabletti muuttuu murskattuna syövyttäväksi ja näin ollen vaurioittaa suonensisäisesti väärinkäytettynä vakavasti kudoksia sekä lisää kouristusten riskiä, minkä vuoksi bupropionin väärinkäyttö voi olla hengenvaarallista. Bupropionia sisältävissä valmisteissa sidosaineena käytetään muun muassa sitruunahappoa. Bupropionin suonensisäinen käyttö tuhoaa nopeasti pintalaskimot.


title: Bupropioni

text: Bupropionin yliannostustapauksissa jotkut käyttäjät ovat kuvanneet myös saaneensa hallusinaatioita, joita useissa tapauksissa on kuvattu erittäin epämiellyttäviksi ja todentuntuisiksi.


title: Bupropioni

text: Yhdysvaltain hallituksen psyykenlääkkeiden luokituksen mukaan bupropionilla ei ole niin kutsuttua "väärinkäyttöpotentiaalia". Kuitenkin eläinkokeissa rotilla ja Saimiri-suvun apinoilla on huomattu bupropionilla olevan suonensisäisesti annosteltuna riippuvuuspotentiaalia.


title: Bupropioni

text: Yhdysvalloissa ja Kanadassa bupropionin intravenoosista käyttöä on raportoitu erityisesti vankiloissa, todennäköisesti siksi että bupropioni on näissä maissa käsikauppalääke ja niin sanotusti laillinen päihde, jota ei kuitenkaan ole alkoholin tavoin vankiloissa kielletty.


title: Hijazin rautatie

text: Hijazin rautatie oli Osmanien valtakuntaan kuulunut rautatie, joka kulki Damaskoksen ja Medinan välillä, ja johon kuului myös sivulinja Daraan ja Haifan välillä. Se oli osa Osmanien rataverkostoa, ja rakennettiin jatkamaan Istanbulista Damaskokseen kulkenutta rautatietä. Rautatie palveli sotilaallisten, poliittisten ja taloudellisten tehtävien lisäksi uskonnollisia tehtäviä helpottaen muslimien vuosittaista hadž-pyhiinvaellusta. Ensimmäisen maailmansodan syttyminen keskeytti radan rakennustyöt, eikä sitä koskaan jatkettu alkuperäisen suunnitelman mukaan Mekkaan saakka. Sodan aikana rautatie joutui jatkuvasti arabikapinallisten hyökkäyksen kohteeksi, ja sodassa syntyneiden vaurioiden seurauksena rautatie pääsi paikoitellen rappeutumaan sodan jälkeen.


title: Hijazin rautatie

text: Arabikapinan aikana paikallisten joukkojen mukana ja johdossa toimi brittiläisiä ja ranskalaisia sotilasasiamiehiä, kuten T. E. Lawrence ("Arabian Lawrence"), Herbert Garland, S. F. Newcombe ja P. C. Joyce. Suurimman julkisuuden sodan jälkeen saavuttanut Lawrence, jonka osuudesta historioitsivat ovat myöhemmin väitelleet, kuvaa sotakokemuksiaan ja hyökkäyksiä rautatietä vastaan omaelämäkerrallisessa teoksessaan "Seven Pillars of Wisdom" (1922). James Nicholson toteaa, että Hijazin rautatie ei ilman Lawrencea olisi nauttinut yhtä suuresta maineesta, mutta huomauttaa, että ilman Hijazin rautatietä ei myöskään olisi ollut Arabian Lawrencea.


title: Luka Magnotta

text: Luka Rocco Magnotta, syntymänimeltään Eric Clinton Kirk Newman (s. 24. kesäkuuta 1982) on kanadalainen pornonäyttelijä ja -malli, joka murhasi ja paloitteli 33-vuotiaan kiinalaisopiskelija Jun Linin. Linin ruumiinosia oli murhan jälkeen postitettu Kanadan konservatiivipuolueelle ja Kanadan liberaalipuolueelle. Murha oli kuvattu videolle, jota levitettiin Internetissä nimellä 1 lunatic 1 ice-pick. Videolla näytetään muun muassa, kuinka Magnotta puukottaa sänkyyn sidottua Liniä naskalilla ja veitsellä ja leikkaa elottoman Linin pään irti asettaen sen piironkilaatikkoon. Videon loppupuolella hän myös irrottaa hänen kätensä ja käyttää sitä itsetyydytykseen ja lopulta harrastaa anaaliseksiä silvotun ruumiin kanssa syöttäen palasia siitä kissalle. Magnottaa oli aiemmin epäilty Internetissä levitettyjen kissantappovideoiden tekijäksi.


title: Luka Magnotta

text: Magnotta pakeni Kanadasta Eurooppaan ja Interpol julkaisi hänestä etsintäkuulutuksen. Hänet pidätettiin 4. kesäkuuta 2012 berliiniläisessä internetkahvilassa, jossa hän oli etsinyt kuvia ja uutisia itsestään.


title: Luka Magnotta

text: Oikeus tuomitsi Magnottan joulukuussa 2014 murhasta elinkautiseen vankeuteen, josta on mahdollista anoa ehdonalaiseen pääsyä 25 vuoden istumisen jälkeen. Hän sai lisäksi 19 vuoden vankeusrangaistuksen muista rikoksista.


title: Milky Way (suklaa)

text: Milky Way on Marsin kehittämä suklaapatukka. Patukasta on kaksi erilaista versiota, toinen Pohjois-Amerikkaan ja toinen muualle maailmaan. Pohjois-Amerikan versio on sisältä karamellilla päällystettyä suklaamallas-nougatia, ja ulkokuori on tehty maitosuklaasta. Sillä on paljon samankaltaisuuksia Mars-patukan kanssa, jota myydään muissa maissa. Muita alueita varten valmistetuissa Milky Way -patukoissa ei ole karamellia, ja se taas on samankaltainen amerikkalaisen 3 Musketeers -suklaapatukan kanssa.


title: Deion Sanders

text: Deion Luwynn Sanders (s. 9. elokuuta 1967, Fort Myers, Florida) on yhdysvaltalainen entinen amerikkalaisen jalkapallon ja baseballin pelaaja. Kahden suuren ammattilaissarjan NFL:n ja MLB:n entinen tähtipelaaja Sanders on yksi Pohjois-Amerikan ammattiurheilun monipuolisimmista pelaajista kautta aikojen.


title: Deion Sanders

text: Lempinimellä "Primetime" tunnettu Sanders on kuuluisa räiskyvästä persoonallisuudestaan niin kentällä kuin sen ulkopuolella.


title: Deion Sanders

text: Floridassa syntynyt ja kasvanut Sanders pelasi lukioikään saakka kolmea lajia; amerikkalaista jalkapalloa, baseballia sekä koripalloa. Lukioiän jälkeen Sanders meni opiskelemaan Floridan valtionyliopistoon, jota hän edusti myös yliopiston urheilujoukkueissa. Tässä vaiheessa pikajuoksu oli syrjäyttänyt koripallon.


title: Deion Sanders

text: NFL-urallaan Sanders edusti yhteensä kuutta seuraa. Atlanta Falcons varasi hänet vuoden 1989 NFL:n varaustilaisuudessa ensimmäisellä kierroksella, viidentenä pelaajana. Viiden Atlantassa vietetyn kauden jälkeen Sanders teki vapaana pelaajana sopimuksen San Francisco 49ersin kanssa.


title: Deion Sanders

text: 49ersissa Sanders vietti vain yhden kauden, vaikka joukkue onnistui voittamaan kauden päätteksi Super Bowlin. Hän siirtyi kovan kohun ja suurten rahasummien saattelemana toiseen mestarikandidaattiin Dallas Cowboysiin. Monipuolisena pelaajana Sanders pelasi Dallasissa monien puolustuksen pelipaikkojen lisäksi ajoittain myös hyökkäyksessä laitahyökkäjänä. Viiden Cowboys-kauden jälkeen Sanders siirtyi vapaana agenttina kaudeksi Washington Redskinsin riveihin, jonka jälkeen ilmoitti lopettavansa peliuransa.


title: Deion Sanders

text: Ennen kauden 2004 alkua Sanders ilmoitti palaavansa takaisin kentille, tällä kertaa Baltimore Ravensin paidassa. Kahden kauden jälkeen Sanders päätti jälleen uransa, tällä kertaa lopullisesti. Lopettamisensa jälkeen Sanders on toiminut asiantuntijana NFL:n omalla TV-kanavalla NFL Networkilla.


title: Deion Sanders

text: Sanders valittiin vuonna 2011 amerikkalaisen jalkapallon Hall of Fameen.


title: Deion Sanders

text: Sanders pelasi kakkoslajissaan baseballissa yhdeksän kautta, neljässä eri joukkueessa. Hän aloitti uransa New York Yankeesissä, josta siirtyi Atlanta Bravesiin, pelatakseen saman kaupungin joukkueessa kuin NFL:ssä. Bravesin jälkeen Sanders pelasi Cincinnati Redsissä, San Francisco Giantsissa sekä vielä kahden kauden ajan Redsissä.


title: Deion Sanders

text: Sanders on kuvannut suhdettaan kahden lajin välillä sanoin: ""Jalkapallo on vaimoni ja baseball rakastajattareni"."


title: Nanjing-katu

text: Nanjing-katu (, "Nánjīng Lù", ) on katu Shanghaissa, Kiinassa. Se on Shanghain ja mahdollisesti koko maailman pisin ostoskatu.


title: Nanjing-katu

text: Nanjing-katu on 5,5 kilometriä pitkä ja se jakautuu kahteen osaan, itäiseen ja läntiseen. Katu alkaa idästä Bundilta Huangpun kaupunginosasta ja päättyy Jing'an-temppelille. Lukuisten kauppojen ja ostoskeskusten lisäksi kadun varrella ovat muun muassa Kansanaukio, Shanghain teatteri, Shanghain museo ja Shanghain kaupunkisuunnittelun näyttelyhalli. Kadulla vietetään myös suuria festivaaleja kuten uuden vuoden päivää, kevätfestivaalia ja joulua.


title: Hannele Kylänpää

text: Hannele Kylänpää (s. 1948) on suomalainen kuvanveistäjä. Kylänpää opiskeli Taideteollisessa korkeakoulussa ja Kuvataideakatemian koulussa. Hänet tunnetaan etenkin lapsi- ja eläinaiheisista veistoksistaan.


title: Hannele Kylänpää

text: Mitalitaiteilijana Kylänpää on suunnitellut mm. Helsingin 450-vuotismitalin.


title: Hannele Kylänpää

text: Kylänpään julkisia teoksia ovat mm. Rovaniemellä sijaitseva suurikokoinen "Äiti Lappi"-patsas, Pasilassa sijaitseva "Vedet"-teos ja "Silja" (Frans Emil Sillanpään romaanin "Nuorena nukkunut" päähenkilö) Hämeenkyrössä.


title: Hannele Kylänpää

text: Kotkalaisessa Sapokan vesipuistossa ollut Kylänpään pronssinen sorsaveistos, emo ja poikanen, varastettiin 2004. Sen emo tuli esiin tv-ohjelman kuvauksissa syksyllä 2013. Arvioitavaksi tuonut henkilö oli ostanut sen huutokaupasta. Teos on palautettu paikalleen.


title: Savonlinnan reservikomppania

text: Savonlinnan reservikomppania (Suomen 6. Mikkelin tarkk'ampujakomppanian 21. Savonlinnan reservikomppania) oli Suomen autonomian ajan sotilasyksikkö. Tämän joukko-osaston virallisen nimen lisäksi käytössä olivat nimitykset 21. Suomen reservikomppania, 21. Savonlinnan reservikomppania ja paikallisväestön käyttöön iskostunut tuttavallinen nimitys "Pääskylahden reservikomppania".


title: Savonlinnan reservikomppania

text: Reservikomppanian miehet koottiin lähinnä Savonlinnan kutsunta-alueen kunnista. Savonlinnan reservikomppaniapiiri ei kuitenkaan noudattanut Mikkelin läänin kutsuntapiirikunnan aluejakoa, vaan siihen kuuluivat sen viidennen kutsunta-alueen eli Savonlinnan kuntien lisäksi kolmannesta kutsunta-alueesta Joroinen ja neljännestä kutsunta-alueesta Rantasalmen ja Sulkavan "arvonta-alueet". Kaikkien näiden samaan reservikomppaniapiiriin kuuluvien kuntien asevelvollisista erotettiin arvalla ”vakinaiseen väkeen" komennettavat. Palveluspaikkoina esiintyivät henkivartioväen 3. Suomen Kaartinpataljoona, Suomen ratsuväkirykmentti, Kuopion tarkk'ampujapataljoona ja 6. Mikkelin tarkk'ampujapataljoona. Palveluspaikka määräytyi vuosittain ja pitäjittäin eli arvonta-alueittain vaihdellen kokonaismäärältään 30-60:n välillä. Kaikki muut Savonlinnan reservikomppaniapiirin asevelvolliset astuivat palvelukseen 21. reservikomppaniaan.